Maravillas gaztetxea - Wikipedia, entziklopedia askea.\nRozalejoko markesaren jauregia,\nNabarreria karrika, Iruñeko Alde Zaharra\nMaravillas gaztetxea, 2017ko irailaren 3tik Iruñeko Alde Zaharreko Rozalejoko markesaren jauregian dagoen gaztetxe bat da. 2018ko abuztuaren 17an Nafarroako Foruzaingoak eta Espainiako Polizia Nazionalak hustu zuten, baina gaztetxeko kideek egun berean berriz okupatu zuten.\n2017ko abenduaren 2an gaztetxea ofizialki inauguratua izan zen, eta bere izena Maravillas izango zela ezagutzera eman zen, 1936ko Gerra Zibileko Nafarroako biktimetako bat izan zen Maravillas Lamberto 14 urteko neskatoaren omenez. Izena ezagutzera eman zen ekitaldian Josefina Lambertok parte hartu zuen, Maravillas zenaren ahizpa, eta oroimen historikoa iraganean egindako krimenak ez ahazteko beharrezkoa delakoaren testuinguruan izen jartzea eskertu zuen.\nAuzolanaren bitartez auzoko gazte eta kolektiboek eraikina kultur etxe batean bilakatu zuten. Jauregiaren gelak jantoki sozial, taberna, liburutegi, euskaltegi eta elikagai banku solidario batean bihurtu ziren.\nHustutzea[aldatu | aldatu iturburu kodea]\n2018ko uztailean, Uxue Barkos eta Geroa Bai buru zuen Nafarroako Gobernuak eraikinean Oroimen Historikoaren Institutua ezarriko zelako aitzakian Ondare Zerbitzuaren bidez Maravillas gaztetxearen hustea eskatu zuen. Horrek Geroa Bai eta Euskal Herria Bildu alderdien arteko tentsioa piztu zuen, garaiko Nafarroako Gobernua osatzen zuten kideak, EH Bilduk erabakia gogor kritikatu eta gaztetxeak Iruñeko Alde Zaharreko elkarteen sarearen barnean egindako lana goraipatu zuen.\nBerehala hutsaraztearen mehatxupean, gaztetxeak adierazi zuen eztabaida ireki bat egiteko prest zegoela, eta ateak berriz ere irekiko zituela, bai eta abuztuaren 25ean gaztetxearen aldeko manifestazioa egingo zela iragarri ere. Azkenean, abuztuaren 17ko gauean, Foruzaingoak eta Espainiako Polizia Nazionalak eraikina hustu zuten, aurrez polizien karga latzez eta 22 pertsonen identifikazioak jazo ziren egunari amaiera emanez. Gau horretan bertan, gaztetxeko hainbat kidek eraikina berrokupatu zuten.\nAlderdi politikoen adierazpenak denetarikoak izan ziren: alde batetik, Nafarroako Alderdi Popularrak, Nafarroako Alderdi Sozialistak eta Nafar Herriaren Batasunak hutsaraztea poztasunez hartu zuten, okupazioa legez kanpokotzat jo eta polizia bere jarduerarengatik zorionduz. Bestalde, Nafarroako Nafarroako Ahal Duguk eraikina helburu sozialetarako proiektu baterako izateko nahia adierazi zuen, eta Gero Baik hutsaraztea agindu judizialei jarraituz egina izan zela justifikatu zuen. Azkenik, Sortu, EH Bildu eta Orain Bai alderdiek hutsaraztea eta poliziaren bortizkeria salatu zuten.\nUrte batzuk lehenagotik, hiri berdinean eta 1994-2004 artean, Euskal Jai pilotalekua zenean kokatutako Euskal Jai Gaztetxearekin antzeko hutsaraztea bizi izan zen. Kasu honetan, Nafarroako Gobernuan Nafar Herriaren Batasuna alderdia zegoen agintzen eta boterean.\nMaravillas gaztetxearen Facebook orria


Bakearen Museoak bisitari kopuru positiboarekin itxi du - Deia\n23.693 bisitari artatu ditu Gernika-Lumon kokatutako bisitari zentroak\nimanol fradua 04.01.2022 | 00:51\nForuen oplazan kokatzen da Gernika-Lumoko Bakearen Museoa. Argazkia: I. F.\nGernika-Lumo – Iazkoa "urte gogorra izan arren, bereziki Turismo eta Kultur arloetan jarduteko", balorazio positiboa egin du Gernika-Lumoko Bakearen Museoak. 2021 urtea "zifretan gora egiten bukatu du" eraikinak, baikortasunerako zantzuak direla deritzotenaj. Guztira 23.693 bisitari izan ditzute, eta kopuru horrek "zerikusi handia izan du ziurgabetasun-egoera etengabearekin, museoa 2021eko lehen hiru hilabeteetan itxita egotearekin eta, txertoa jarrita ere, museoak jaso ohi dituen atzerriko bisitari asko etorri ez izanarekin". Estatu mailatik etorritakoak izan ziren gehiengo nagusi, 13.000tik gora batuta, Europakoak 5.000 bisitaritik gora izan zirelarik.\nUrtarrilean ohikoa da geldialdia egitea, urteko mantentze-lanak egiteko, eta berriro ere, bere ateak 2022ko otsailaren 2an irekiko ditu ateak, zerbitzu, ekintza eta proposamen berriekin. Hala ere, iazkoan eskaini izan dituen proposamen eta zerbitzu guztien artean, honako hauek azpimarratu dituzte: "museoaren zerbitzu guztiak dekretu, edukiera eta egoera berrietara egokitzea, bisitatu duten pertsonek segurtasun osoz egin zezaten bisita hori", Memoritour Gernika delako egitasmoa, non kanpoko ibilbide gidatuak eskaini diren. Guztira kaleko zazpi ibilbide gidatu (babeslekuen ibilbidea, Gernikako berreraikuntzaren ibilbidea, Picassoren eta Guernica koadroaren ibilbidea eta Monumentuen eta memoriaren ibilbidea, Gernikako emakumeak, Gernikako hilerria gerraren lekuko eta gerrako korrespontsalen ibilbidea) izan dira, "Gernikako ondare oroigarri eta sinbolikoa ezagutarazteko". 9 ibilbide baino gehiago eskaini dira egunero hainbat hizkuntzatan.\nBestetik, Gernikako Bakearen Museoak online topaketa askotan parte hartzen jarraitu izan du baita proiektu berriak garatzen , besteak beste, Europako MIGRAID Haurrak eta laguntza humanitarioa gerretan, UNED (Espainia), EUROM (Espainia), IC-MEMO; Fossoli Fundazioa (Italia), Izieuko Memoriala (Fran-tzia), eta Terezineko Museoarekin (Txekiar Errepublika) lankidetzan. Proiektuaren nazioz gaindiko tailerretako bat urrian egin ahal izan zen Gernikan, aurrez aurre". Hezkuntza sailak ere bi material pedagogiko oso prestatu ditu Gernikako bonbardaketari eta Gerra Zibilari buruz on line egiteko eta fake-news-ei buruzko tailer didaktiko berria eta Memoria-lekuetako bitartekarien I. Iberoamerikako topaketa antolatu zituen, Txileko, Peruko, Argentinako eta Mexikoko museoekin elkarlanean.\n"Museoaren erakusketa iraunkorra, ordutegi zabal batean irekia egon da, asteko egun guztietan" eta Gernikako bonbardaketari buruzko Dokumentazio Zentroak bere "aholkularitza profesionala eta ikertzaileen- tzako arreta-zerbitzua" eskaintzen jarraitu izan du, "bai eta dokumentu-funts zabala katalogatzen ere". Urte berriari begira, aldi baterako hiru erakusketa berri aurkeztuko dituzte (Desegindako oroitzapenaren aurrean: memoria eta Gerra Zibila; Cecilia Zabaletaren Joaneko txartela, eta Haurrak eta laguntza humanitarioa). Azkenik, bi erakusketa bibliografiko berri (Atzerriko parte-har-tzea Gerra Zibilean eta Prentsa Gerra Zibilean) egingo dira.


BALUARTE - Farruquito - Ikuskizunen egutegia - Ikuskizunak Kontzertuak\nURTARRILA 2004 OTSAILA 2004 MARTXOA 2004 APIRILA 2004 MAIATZA 2004 EKAINA 2004 UZTAILA 2004 ABUZTUA 2004 IRAILA 2004 URRIA 2004 AZAROA 2004 ABENDUA 2004 URTARRILA 2005 OTSAILA 2005 MARTXOA 2005 APIRILA 2005 MAIATZA 2005 EKAINA 2005 UZTAILA 2005 ABUZTUA 2005 IRAILA 2005 URRIA 2005 AZAROA 2005 ABENDUA 2005 URTARRILA 2006 OTSAILA 2006 MARTXOA 2006 APIRILA 2006 MAIATZA 2006 EKAINA 2006 UZTAILA 2006 ABUZTUA 2006 IRAILA 2006 URRIA 2006 AZAROA 2006 ABENDUA 2006 URTARRILA 2007 OTSAILA 2007 MARTXOA 2007 APIRILA 2007 MAIATZA 2007 EKAINA 2007 UZTAILA 2007 ABUZTUA 2007 IRAILA 2007 URRIA 2007 AZAROA 2007 ABENDUA 2007 URTARRILA 2008 OTSAILA 2008 MARTXOA 2008 APIRILA 2008 MAIATZA 2008 EKAINA 2008 UZTAILA 2008 ABUZTUA 2008 IRAILA 2008 URRIA 2008 AZAROA 2008 ABENDUA 2008 URTARRILA 2009 OTSAILA 2009 MARTXOA 2009 APIRILA 2009 MAIATZA 2009 EKAINA 2009 UZTAILA 2009 ABUZTUA 2009 IRAILA 2009 URRIA 2009 AZAROA 2009 ABENDUA 2009 URTARRILA 2010 OTSAILA 2010 MARTXOA 2010 APIRILA 2010 MAIATZA 2010 EKAINA 2010 UZTAILA 2010 ABUZTUA 2010 IRAILA 2010 URRIA 2010 AZAROA 2010 ABENDUA 2010 URTARRILA 2011 OTSAILA 2011 MARTXOA 2011 APIRILA 2011 MAIATZA 2011 EKAINA 2011 UZTAILA 2011 ABUZTUA 2011 IRAILA 2011 URRIA 2011 AZAROA 2011 ABENDUA 2011 URTARRILA 2012 OTSAILA 2012 MARTXOA 2012 APIRILA 2012 MAIATZA 2012 EKAINA 2012 UZTAILA 2012 ABUZTUA 2012 IRAILA 2012 URRIA 2012 AZAROA 2012 ABENDUA 2012 URTARRILA 2013 OTSAILA 2013 MARTXOA 2013 APIRILA 2013 MAIATZA 2013 EKAINA 2013 UZTAILA 2013 ABUZTUA 2013 IRAILA 2013 URRIA 2013 AZAROA 2013 ABENDUA 2013 URTARRILA 2014 OTSAILA 2014 MARTXOA 2014 APIRILA 2014 MAIATZA 2014 EKAINA 2014 UZTAILA 2014 ABUZTUA 2014 IRAILA 2014 URRIA 2014 AZAROA 2014 ABENDUA 2014 URTARRILA 2015 OTSAILA 2015 MARTXOA 2015 APIRILA 2015 MAIATZA 2015 EKAINA 2015 UZTAILA 2015 ABUZTUA 2015 IRAILA 2015 URRIA 2015 AZAROA 2015 ABENDUA 2015 URTARRILA 2016 OTSAILA 2016 MARTXOA 2016 APIRILA 2016 MAIATZA 2016 EKAINA 2016 UZTAILA 2016 ABUZTUA 2016 IRAILA 2016 URRIA 2016 AZAROA 2016 ABENDUA 2016 URTARRILA 2017 OTSAILA 2017 MARTXOA 2017 APIRILA 2017 MAIATZA 2017 EKAINA 2017 UZTAILA 2017 ABUZTUA 2017 IRAILA 2017 URRIA 2017 AZAROA 2017 ABENDUA 2017 URTARRILA 2018 OTSAILA 2018 MARTXOA 2018 APIRILA 2018 MAIATZA 2018 EKAINA 2018 UZTAILA 2018 ABUZTUA 2018 IRAILA 2018 URRIA 2018 AZAROA 2018 ABENDUA 2018 URTARRILA 2019 OTSAILA 2019 MARTXOA 2019 APIRILA 2019 MAIATZA 2019 EKAINA 2019 UZTAILA 2019 ABUZTUA 2019 IRAILA 2019 URRIA 2019 AZAROA 2019 ABENDUA 2019 URTARRILA 2020 OTSAILA 2020 MARTXOA 2020 APIRILA 2020 MAIATZA 2020 EKAINA 2020 UZTAILA 2020 ABUZTUA 2020 IRAILA 2020 URRIA 2020 AZAROA 2020 ABENDUA 2020 URTARRILA 2021 OTSAILA 2021 MARTXOA 2021 APIRILA 2021 MAIATZA 2021 EKAINA 2021 UZTAILA 2021 ABUZTUA 2021 IRAILA 2021 URRIA 2021 AZAROA 2021 ABENDUA 2021\nAreto Nagusia · 21:30 h\nChano Dominguez eta Nafarroako Orkestra Sinfonikoa\nFlamenco on Fire 2020 Jaialdia\n28 abuztua, ostirala 21:30etan. · Areto Nagusia\nAntolatzailea: Flamenco on Fire Fundazioa. Laguntzaile nagusia: Baluarte Fundazioa\n'Íntimo'. Gonbidatua: Remedios Amaya\nBi belaunaldi ezberdineko bi artista handi arituko dira elkarrekin, Flamenco on Fire-n. Juan Manuel Fernández Montoya, “Farruquito”, (Sevilla, 1982) dantzaren artea eta zaina da. Leinu flamenko gogoangarri batengandik heldu da eta bost urte zituela aritu zen lehendabizikoz, Broadwayn. 12 urte zituela, Carlos Saurarentzat egin zuen dantza Flamenco filmean. 15ekin, berriz, aitatxi Farruco zendu eta gero, bere lehen ikuskizuna sortu zuen, Raíces flamencas. 2001ean, arrakasta handia lortu zuen nazioartean Farruquito y familia lanarekin, eta ondotik, beste batzuk etorri ziren, hala nola Improvisao (2015), Flamenco on Fire jaialdian aurkeztutakoa.\nOraingo honetan, Íntimo ekarriko du Iruñera, bakardadetik ondutako ikuskizun flamenkoa. Agertokietan 30 urtean aritu izanak eragindako gogoeta da lanaren haria, dantzarik tradizionalenak abiaburu hartuta (Seguiriyak, Tangoak, Alegriak, Buleriak eta Soleareak), bere bilakaera formatu biluzi, berezko eta intimuan erakusteko. María Dolores Amaya Vega “Remedios Amaya” (Sevilla, 1962) izanen du oholtzan bidelagun, hau da, bere baitan flamenkoaren tradizioa eta garbitasuna biltzen dituen kantaorea. Jaiotzez Trianakoa, 70eko hamarkadaren bukaeran plazaratu zuen bakarkako lehen diskoa eta, orduz geroztik, ibilbide zabal eta emankorra egin du, hainbat artistarekin aritu da elkarlanean -Diego Carrascorekin, adibidez-, Alejandro Sanzek ekoiztutako disko bat argitaratuta.\nEmanaldian maskarila erabiltzea derrigorrezkoa da


Sanferminak 2014 | Bigarren entzierroa, Dolores Aguirreren zezenekin | Iruñeko Sanferminak | EITB\nDolores Aguirrekoen entzierroa, ikusgarria\nZezenek entzierro bizkorra (02:31) egin dute, eta ez dira inor adarkatzen saiatu. Lasterketa politikak ikusi dira. Hiru pertsona zauritu dira; horietatik bat, larri.\nUztailaren 8ko entzierroa\nBi zauritu arin erietxeratu dituzte gaurko entzierroaren ostean\nWebgune berezia: Sanferminak 2014\nEntzierroaren araudi berria\nARGAZKIAK: Entzierroen irudi ikusgarrienak\nINFOGRAFIA: Honelakoa da entzierroa\nSanferminetako bigarren entzierroa bizkorra, garbia eta lasterketa polit betea izan da. Izan ere, Dolores Aguirre ganadutegiko (Sevilla) zezenek noblezia handiz korritu dute, eta ez dira inor adarkatzen saiatu. Hainbat korrikalari kolpatu dituzte, bai, abiadura eta potentzia handiaren ondorioz, baina ez dute horien aurka egin izan nahi. Hiru pertsona baino ez dituzte eraman behar izan ospitalera, horietako bat larri, baina kolpeak direla eta. Adarrek ez dute inor sastatu.\nEntzierroak 02:31 minutuko iraupena izan du, atzokoaren antzera.\n08:00etan, zezenek pilatuta abiatu dute Santo Domingoko aldapa. Hasiera-hasieratik, toreaketa-zezenek hartu dute aurrea, joaldunak atzean utzita.\nAnimaliak abiadura handiz iritsi dira Udaletxeko plazara, eta, bertan, taldea luzatu egin da. Ondorioz, hutsuneak eratu dira zezenen artean, eta korrikalariak adarren bila joan dira.\nMercaderes kalean barrena, zezen taldeak inor begiratu barik jarraitu du aurrera, korrikalariei lasterketa politak eta ikusgarriak egiten uzten.\nEstafetako bihurgunean, zezen batek irrist egin eta erori egin da, eta ondorioz beste bik horren aurka talka egin dute. Hori dela eta, taldea zatituta geratu da, eta korrikalariek berriz ere erakustaldia eman dute, adarren aurrean garbi korritzen.\nKale horretan, zezenek hainbat pertsona kolpatu dituzte, baina abiaduraren ondorioz, ez asmo txarra zutelako.\nTelefonican, taldea berriz ere luzatu da, eta zezenak tarteka sartu dira plazan. Bertan, unaiek ez dute esku hartu behar izan, animaliak zuzenean joan baitira ukuiluetara.\nIngeles bat, larri zaurituta\n23 urteko Nottinghameko (Erresuma Batua) korrikalari bat larri zauritu da sanferminetako bigarren entzierroan. Lasterketaren ostean, Nafarroako Ospitalera eraman dute gaztea, kontusio toraziko bategatik.\nAntza denez, entzierroa amaitu eta gero, larrialdi zerbitzuek dei bat jaso dute, Estafeta kalean korrikalari bat odola botatzen ari zela esanez. Anbulantzia gerturatu da bertara, eta gaztea egoera larrian eraman dute ospitalera.\nMedikuek jakinarazi dutenez, zenbait saihets hautsita ditu, eta horietako batek birika bat zulatu dio.


Covid19 kasu positiboek nabarmen egin dute gora Astigarragan eta semaforo gorria piztu da - Albisteak - Astigarraga\nUrrian nabarmen igo dira Astigarragan atzemandako covid-19 kasu positiboak. Irailean guztira 30 izan ziren eta urrian, 15 egunetan 40 kasu izan dira.\nAstigarragako Osasun Zentroak adierazi digu kasu horien jatorria ezagutzen dutela, ez dagoela brote bakar handirik, baina kasu isolatuen kopurua kezkagarria dela.\nHorren aurrean, astigartarroi eskatu nahi dizuegu, batetik, prebentzio neurriak zorrotz betetzeko (eskuak garbitu, tartea zaindu eta musukoa erabili) eta, bestetik, ahalegin berezia egiteko hurrengo egunetan harreman sozialak gutxitzeko (familian, lagunartean eta abar) eta pilaketak saihesteko.\nEra berean, Astigarragako ostalaritzako establezimenduei eskatzen dizuegu prebentzio neurriak zorrotz bete eta zaintzeko (bezeroak eserita, musukoa soilik kendu edan edo jateko, tartea eta abar).\nUdalak, egoera kontuan hartuta, atzeratu egingo ditu hainbat ekimen: astebururako iragarrita zegoen haurrentzako zinema, asteburu honetako artisau azoka, ttipi-ttapa eta datorren astean hastekoa zen adinekoen gimnasia.\nEgoerak zer nolako bilakaera duen adi gaude eta bestelako neurriak har ditzakegu datozen egunotan.


Trafikoa moztuta egongo da Itzuliarengatik : Bidasoko Hitza\nTrafikoa moztuta egongo da Itzuliarengatik\nItzulia birritan igaroko da, gaur, Irundik, eta trafikoari eragiten dioten neurriak martxan izango dira 16:00etatik 18:00etara arte.\nItzuliko laugarren etapa Gasteiz eta Hondarribia artean jokatuko dute gaur. Irundik ere pasatuko dira txirrindulariak, birritan, gainera, eta horrek hainbat aldaketa eragingo ditu trafikoan. Irungo Udalak kalkulatu duenez, 16:00etatik 18:00etara egongo dira indarrean aldaketa horiek.\nLehen igaroaldiari dagokionez, 16:00etatik 17:00etara arte egongo dira moztuta bi puntu. Batetik, bariantea, bi norabideetan, Azken Portu eta Zubimuxu arte tartean dauden sarbide guztiei eraginez. Bestetik, berriz, Artiga ibilbidea, Osinbiribileko biribilgunea eta GI-636a (Juan Thalamas Labandibar) Ola sagardotegira arte.\nHorrez gain, tarteka, zenbait kaletan ere moztuko dute trafikoa: Letxunborro, Hondarribia, Pinudi, Lope Irigoien, Artiga, Cesar Figuerido, Berrueta margolaria eta Blaia.\n54.industriagunera sartzeko Behobiatik joan beharko da.\nBigarren igaroaldian, berriz, neurriak 16:45etik 18:00etara egongo dira indarrean. Zenbait errepide moztuta egongo dira: bariantea bi norabideetan, eta sarbide guztiei eragingo die Zubimuxutik Urdanibia hotelera arteko tartean. Donostia bidean doan trafikoa Letxunborro hiribidetik desbideratuko dute.\nHorrez gain, trafikoa zenbait momentutan moztuta egongo da Ondarribia, Ospitale, Letxunborro eta Elizatxo kaleetan.\nUdaltzaingoak aholkatu du ahal den neurrian ez ibiltzeko kotxez Irun erdigunetik, eta era berean, AP8 autobidea hartzeko. Behobiatik edo Oinaurretik sartu ahal izango da errepide horretara.\nIrunbuseko autobusen joan-etorriei ere eragingo die Itzuliak. Lehen aldiz, 16:15etan espero dute lasterketa pasatzea, eta L1 eta L3 lineen jarduna egongo da baldintzatuta. Bigarren aldiz, berriz, 16:45 aldera igaroko da, eta L1, L2 eta L3 lineei eragingo die.\nErlazionatutako edukiaItzulia gaur Oarso Bidasoan: ordutegia eta ibilbidea


Marra gorriarekin gora eta behera | Mundua | Berria\nTONI GARRIGA / EFE Tamaina handiagoan ikusi\nCarles Puigdemontek mezu irmoa bidali die marra gorria gora eta behera erreferenduma etengabe ahotan duten politikariei. Kataluniako Generalitateko presidentearen hitzetan, «berandu baino lehen» iritsiko da independentzia: «Katalunia botoak egiteko makina gisa erabiltzeko baliabidea ere amaituko da orduan». Presidenteak uste du Espainiako politikak «eraginkortasun eta sinesgarritasun eskasa» erakutsi duela azken hilabeteotan, eta, kontrara, bere nazioaren «adorea eta kemena» aldarrikatu ditu.\nEspainiako Gorteetarako hauteskundeen atarian, enpresariekin elkartu da Puigdemont. Eta Kataluniak bere etorkizuna galdeketa baten bidez erabakitzeko eskubidea defendatu du berriro ere, eta zehaztu du galderak bi aukera baino ez lituzkeela eman behar «nahasterik ez sortzeko»; «Estatu Independentea, edo berdin jarraitzea, alegia, gain behera».\nBi aukera horietaz hitza emateko eguna iritsi bitartean, oraindik ere zeresan handia emango du erreferendumak bai Katalunian eta bai Espainian. Datorren igandeko hauteskundeen aurretik, eta baita ondoren ere, are gehiago, hirugarren hauteskunde batzuen balizko gertalekua egia bihurtzen bada .\nMariano Rajoyk, Pedro Sanchezek, Pablo Iglesiasek eta Albert Riverak kanpaina bete-betean daudela maiz hartu dute hizpide galdeketa, modu irmoan edo anbiguoan. Iglesiasek «negoziaziorako marra gorririk» ez dela egongo erran zuen iragan asteleheneko lauko eztabaidan. Eztabaida horrek, bide batez, itzalean utzi du aste honetan bertan Kataluniako Generalitateko Iritzi Ikerketa Zentroaren azken barometroa: En Comu Podem-en alde bozkatuko dutenen %42k bozkatuko omen du «Bai» aukeraren alde ustezko erreferendum batean.\nInkesta guztiek Katalunian En Comu Podem koalizioak irabaziko duela iragartzen dute, baina azken astean indarra hartu du koalizio horren eta independentziaren aldeko koalizioaren arteko liskarrak.\nEkainaren 26ko hauteskundeen kanpaina abiatzeko bezperan, CUPek babesik gabe utzi zuen Kataluniako Parlamentuaren aurrekontu proposamena, eta, ondorioz, uda ostean, konfiantza mozio bat aurkeztuko duela iragarri zuen Puigdemontek. Argi dago holakoek mesede gutxi egiten diotela independentziaren aldeko prozesuari. Junts Pel Siren eta CUPen arteko desadostasunek, bestalde, barne krisia eragin dute CUPen barruan; atzo, zuzendaritza taldearen berregituraketa hasi eta hiru egun lehenago, Poble Lliureko sei kidek dimisioa aurkeztu baitzuten.\nKataluniako Parlamentuan independentziaren aldeko alderdien batasuna kolokan dago, baina aurrera doa Espainiako Gorteetarako hauteskunde kanpainak. Ikusteko dago zenbateraino errepikatuko diren iragan abenduaren 20ko emaitzak; baina, sorpassoa egon edo ez, litekeena da zeharo ezberdinak ez izatea. Pablo Iglesias Podemoseko zerrendaburuak berak aitortu bezala, En Comu Podem koalizioak ezustean garaitu zituen independentziaren aldeko alderdiak, eta, datorren asteko hitzorduari begira, litekeena da Xavier Domenech buru duen hautagaitzak, azken emaitza berdindu bakarrik ez, baizik eta hobetzea.\nEn Comu Podemeko zerrendaburuaren hitzetan, PSOEk ezin du erreforma erabili gobernua osatzeko eragozpen gisa. BERRIAri adierazi dio, halaber, «ulertezina» dela hainbat indar subiranistak En Comu Podem «eraitsi beharreko etsaitzat hartzea». Haren hitzetan, «Rajoy kanporatzea lortzen badugu, izango baita estatuak egun duen krisi soziala, demokratikoa eta lurraldetasunarena gainditzen dituen gobernu hitzarmena lortzen dugulako, eta azken hori erreferendumaren bitartez lor daiteke bakarrik».\nDomenechek, era berean, «onartezintzat» jotzen du alderdi subiranistek kanpaina erabiltzea «Espainiako politikaren agendan erreferendumaren gaia baldintza gisa jarri duen alderdi bakarraren kontra egiteko, aurkari bakarra Rajoy eta PP» izanik.\nMadrilgo zerrendalagunek garaipena lortzen badute, erreferenduma egin egingo dela argi du, beraz, Domenechek. Pablo Iglesiasen lehentasunen inguruan galdetuta, —Rajoy kanporatzea edo erreferenduma gauzatzea aukeratu behar izatekotan— azaldu du ez dutela «halako dikotomiarik jartzen mahai gainean». Alde horretatik, bitariko galdeketa proposatzen dute: «Estatu Independentea eta Estatuaren proposamen berria».\nEspainiako ezkerren koalizioaren eta independentziaren aldekoen elkartasuna lortzeko aukera erabat baztertuta, Gabriel Rufian ERCeko zerrendaburuak egunkari honi azaldu dio zer-nolako jarrera aldaketa izan duen Podemosek: «Duela bi egun arte, erreferenduma zen baldintza, marra gorria; baina inkesta guztien arabera, PSOErekin gobernua osatzeko aukera izango dutela ikusita, baldintza guztiekin ahaztu dira». ERCeko zerrendaburuak argi du ez dituztela «aliatuak izango herritarren subiranotasuna onartzen eta gauzatzen ez duten bitartean».\nHorren haritik, Fransesc Homs CDCko zerrendaburuak adierazi du Katalunian «asebeterik» daudela, «Espainiako hauteskundeak gerturatzen direnean alderdi espainolek egiten dituzten promesak ikusita».\nBozen atarian, marra gorriak gorabehera, badirudi Unidos Podemos hautagaitzari babesa emango dion koalizioaren eta independentziaren aldeko alderdien arteko gatazkak baldintzatuko duela, hein handi batean, azken emaitza.


Zergatik huts egiten du zinemagintzak, segida | Martech Zone\nLarunbata, uztaila 8, 2006 Igandea, urria 4, 2015 Douglas Karr\nAzken Abenduaren, Sarrera bat idatzi nuen zinemaren industriak zergatik huts egiten duen azaltzeko. Beharbada idatzi beharko nuke zergatik huts egiten digun 'guri'. Ironikoki, hona hemen sarrera horren segida. Gaur gauean, haurrak eta biok joan eta ikusi genuen Pirates of the Caribbean, Hildakoaren kutxa. Besterik gabe deitu beharko lukete, Pirates of the Caribbean, Let's As Milth as Movies honetatik ahal dugun moduan.\nFilmeko efektuak izugarriak izan ziren eta filma entretenigarria izan zen. Hala ere, guztiontzat hondatu gabe, amaiera utzi egin zen guztietan atea zabalik hurrengo filmerako. Laburbilduz, amaierarik gabeko film bateko 160 minutu ikusi nituen. Amaierarik ez! Bat ere ez !!! Kredituen bidez ere eseri nintzen amaieran eszenatxo polita ikusteko eta horrek etsita utzi ninduen. (Teknikoki, horrek lursailaren beste zati bat ere utzi gabe utzi zuen).\nBarkatu, Disney! Leher egin zenuen. Piraten III. Zatiaren zain egongo naiz bideoan. Benetan lotsatu beharko zenuke.\nZer lotura du honek marketinarekin? Paraleloak nire lankideak, Pat Coyle-k, bere blogean publizitateari, marketinei eta kulturari buruz hasi zuen elkarrizketaren antzekoak dira. Pat-ek dioenez, "istorio horiek erabil ditzakegu jendeari entzun nahi dutena kontatzeko eta bere dirua aldi baterako betetze sentsazioaren truke lortzeko. Hori ez da izan nahi dudan negozioa. "\nFilmak arau honen salbuespena dira ... Benetan behin betiko sentimendu hori ordaintzen ari gara. Hala ere, betetze hitza ondorio edo amaiera baterako erreferentzia da. Imajinatu aldi baterako betetze sentsazioa ere lortzen ez baduzu. Kasu horretan, helburua da kontsumitzailea engainatzea eta haien dirua zorrotz lortzea. Horrek animatu ninduen film honekin. Filmaren helburua ez zen filma egiteko baino diru gehiago irabaztea, helburua bete gabe uztea da, beraz, diru gehiago xahutzeko hurrengo filma ere bai!\nLehen zinema aretoak segizio bat idazten edo berriro egitekoak egiten ziren. Orain guztia zinemagintzaren negozioaren zati da. "Artea" arreta galdu dugu eta iragarkiak eta filmak bateratzeak irentsi gaitu. Informazio gehienek gutxienez dirua itzultzeko bermea dute. Berandu da pelikula honetarako lortu nuen dirua.\nTags: Hildakoaren kutxaDisneyfilmen marketinamoviesPirates of the Caribbean\nSep 4, 2006 9: 34 AM\nBa al dakizu Hollywoodek nola definitzen duen Art Movie?\nDirua irabazten ez badu, Art Movie da.\nHori bai, aitortu behar dut, emazteak eta biok batera pelikula bat ikusteko aukera izan genuenean, Piratak ikusi genituela. Eta asko gustatu zitzaizun.\nNiretzat Pirates film dibertigarria da. Ez du gehiago izatea aldarrikatzen. Eta horrelako film gisa bikaina iruditzen zait.


Gabonetako loteria – Coral de Bilbao\nZerua ilun dago; zorua, berriz, orbelez beteta. Berokia janzteko unea da. Gaztan-usaina dago, turroiak besterik ez ditugu ikusten…\nUrteko garairik gozoena heltzear da, eta, Gabonetako loteria tradizionalaren bitartez, zortea banatu nahi diegu hurbilekoei. Zuek ere aukera hori izan nahi baduzue, idazkaritzan txartelak eros ditzakezue, 5 €-an. Horietatik, 4 € jokatuko dituzue, eta gainerakoa Bilboko Koral Elkartearen proiektuaren itsulapikoa betetzeko bideratuko dugu.


Ura garbitzeko sistema naturala jarri dute Aratzerrekan - Azpeitia - uztarria.eus\nUra garbitzeko sistema naturala jarri dute Aratzerrekan\nUztarria.eus 2019-12-05 13:59\nAitor Bereziartua zinegotzia, Iker Goikoetxea Kimu Bateko kidea eta Rosa Buldain Aratzerrekako auzoalkatea. (Azpeitiko Udala)\nFitoarazketa izena du sistemak, eta landareak arduratzen dira ur zikinak garbitzeaz. Eman ditu aurreneko emaitzak, eta udal ordezkariak, auzoko bizilagunak nahiz instalazioa egin duten enpresako kideak gustura dira. 2018ko udaberrian Xoxoten jarri zuten halako sistemadun araztegi bat.\nUr zikinen aferari irtenbidea emateko, horiek modu naturalean eta ekologikoan arazteko azpiegitura jarri du udalak Aratzerreka auzoan. Xoxoten 2018ko udaberrian jarri zuten gisan, fitoarazketarako gunea muntatu dute auzoan, ur zikinak modu naturalean garbitzeko.\nUr zikinak bi tratamendu jasotzen ditu fitoarazketa sistemarekin, eta landaredia eta fauna arduratzen dira ura garbitzeaz, prozesu biologikoen, fisikoen eta kimikoen bitartez. Txandakatuz funtzionatzen duten bi hezegune jarri dituzte auzoan, eta horien bitartez egiten dute uraren garbiketa. Landareek jaten dute zikinkeriaren %20a, eta gainerako guztia mikroorganismoen bidez txikitzen da.\nArazoari konponbidea aurkitzea "erraza ez" bazen ere, Aratzerrekan ur zikinekin "zerbait" egin beharra zegoela adierazi du Aitor Bereziartua Ingurumen zinegotziak. "Duela urtebete Xoxoten jarritako hezeguneak ondo funtzionatzen duela ikusita, Aratzerrekan ere probatzea erabaki dugu. Izan ere, uste dugu sistema hori egokia dela halako ingurune batean ur zikinak modu naturalean eta ekologikoan tratatzeko".\nXoxoten bezalaxe, Kimu Bat enpresak egin du Aratzerrekako araztegi naturalaren instalazioa, eta enpresa horretako kideak "gustura" dira emaitzarekin. "Aratzerrekakoa proba da guretzat ere; izan ere, orain arte etxe bakanetan jarri dugu martxan ur zikinak garbitzeko gisa honetako azpiegiturak", azaldu du Kimu Bat enpresako Iker Goikoetxeak.\nHaren arabera, egin duten instalazioak Aratzerrekako herrigune osoarentzat balioko du. Hain zuzen ere, araztegiak 30 bat lagun bizi diren lekuetarako errendimendua daukala jakinarazi du Goikoetxeak. Hark adierazi duenez, gainera, momentuz "ondo" funtzionatzen du azpiegiturak; ura araztegiko sarreran eta tratamendua jasotzean neurtzen dute, kontrola eramateko.\nAratzerrekako bizilagunak ere gustura dira proiektu berriarekin. Rosa Buldain auzoalkateak hala adierazi du: "Araztegiarekin aspalditik genuen arazo bat konpondu da. Gainera, ez du usainik botatzen, eta azpiegiturak ez du kontrasterik sortzen inguruan".


Ongi etorri Altzapedia gunera\nERNE ERABILTZEAN, EDUKIAK BEHIN-BEHINEKOAK DIRA ETA\nLeku hau entziklopedia altzatar bat egiteko saiakera da, ahalegin bat Altzari buruz orain arte bildutako informazioa taxuzko eran eskaintzeko. Tresna digital hau kontsultarako ez ezik parte hartzeko ere gonbidapena da, dauden sarrerak osatzeko eta berriak sortzeko. Entziklopedia bat ezin da inoiz bukatutzat eman, eta are gutxi hau bezalako entziklopedia xume bat, bitarteko gutxirekin egina, baina, beharra gidari erabiliz, arrautzatik atera eta Internetera salto egin du hazteko eta Altzaren gainean dagoen ezagutza handitzeko gogoz.\nArtikuluak idazteko Altzako Tokiko Bildumaren funtsa eta Altzako Historia Mintegiak argitaratutako liburuak (www.altza.net) izan dira oinarrizko iturriak. Entziklopediaren sarrera bakoitzak gutxienez erreferentzia bat edukiko du, bibliografikoa zein dokumentala, aurrerago artikulu bat garatzeko baliagarria izan daitekeena.\n“Altza, laburbilduz” (1996), Altzaren Historia oinarrizko zazpi fitxetan biltzen duen txostentxo bat, AHMk egina Altzako Tokiko Bildumaren baitan.\n2002 eta 2005 urte bitartean, AHMk Herri Ametsa Ikastolaren urteko aldizkarian “Malobra. Orotariko Hiztegi Altzatarra” argitaratu zuen. Izenburua hantuste xamar horren atzean hitz eta izen zerrenda xume bat dago, edukietan oso irregularra eta egile ezberdinez osatua, bakoitzak gustuko gaia, edukia eta tratamendua aukeratuz.\n2012. urtean entziklopediaren lehen urratsak ematen dira, webgunea sortuz eta AHMren argitalpenetan jasotako datuen hustuketa eginez (gaiak, lekuak, eta pertsonak).\n2016an Altzapedia zabalik.\nAltzapedia AHM – Altzako Historia Mintegiaren ekimena da eta zorretan dago hogeita hamar urteko ibilbidean izan dituen bidaideekin. Aurrera begira, elkarlanari eusteko asmoa du eta beste pertsona eta elkarteei zabalik egongo da. Harremanetan jartzeko ahm@altza.net helbidera idatzi.


Samaniego eskolak proiektu berri bat sortu du – IPI Samaniego Report\nCovid-19 dela eta, etika eta erlijio ikasleak ezin dira nahastu eta irakasleei proiektu berri bat bururatu zaie: ELKARBIZIZ\nELKARBIZIZ proeiktuko ikasle baten lana\nCovid-19 dela eta gauza asko aldatu dira gure eskolan. Aurten erlijio eta etikako ikasleak bananduta gaude, bakoitza bere ikasgelan.\nBananduta egon arren, ikasle guztiok gure arazoak, jarrerak eta kezkak aztertzen ditugu, baloreak landuz. Ikasgai honi ELKARBIZIZ deitu diogu eta hamabostean behin izaten dugun ikasgaia da.\nProiektuan egin dugun azken jarduera oso polita, dibertigarria eta erabilgarria izan da: 5. eta 6. mailan “Ezagutzen nauzu?” lorea bete behar genuen, hainbat datu idatziz gure familia, eskola, zaletasunak eta ametsei buruz. Horrela hobeto ezagutu dugu elkar. Oso erabilgarria izan da ariketa, urte asko elkarrekin igaro arren, gauza asko daukagulako ikasteko gure gelakideei buruz.


Umetan bezala - - Aiurri.eus\nAndoni Urbistondo 2020-03-05 11:24\nIkaragarria da futbolak mugitzen duena. Realak kemena, ilusioa moldarazteko duen indarra. Ostegun goiz honetan beste hizketa garik ez da kalean, okindegian edo kafetegian.\nBart gauean lankide bat, realzale sutsua bera, malkotan sumatu nuen Mirandako partida bukatuta, pozarren Realak egindako balentriarekin. Watsap taldeak sutan, Mirandan ziren lagunak pozarren… Umetan, eta gaztetan, Realeko bazkide izan nintzen ni neu ere. Atotxako etxe orratz azpiko bezero, hamabostero.\nZaragozan kale egin nuen, arrazoiaz ez naiz oroitzen. Luis Arconadaren keinu famatu hura telebistan ikusi nuen. Geldiketa dotorea eta eskuin besoa gora. Baina 1988an Madrilen izan nintzen. Joseba Kortajarena lagunarekin batera autobusa hartu Andoainen, eta Madrilera. Galdu egin zuen Realak, Bartzelonaren aurka. Andoaingo apeaderora iritsi eta egunkariak “Esta vez no pudo ser”, esaten zuen lerro buru handi batek. Ez zait inoiz ahaztuko.\nRealaren 32 urteko lehorteak beste kirol bide batzuetatik eraman nau. Gasteiz eta Baskonia aldera, ia beti. Miarritzeko errugbi taldera, beste batzuetan. Realaren bidea ere jarraitu dut, noski, baina zaletasuna beste kirol talde batzuekin partekatuta. Apirilaren 18an, baina, ez diot hutsik egingo Realari. Sevillan izango naiz, ziur. Tren billeteak eskuan ditut, Sevillako ostatua ere ziurtatua. Sarrerarik lortuko ez dudala jakitun, ez bainaiz bazkide, baina zale taldeen gunean parranda egiteko gogoz, alboan izango ditudan parranda zale petoekin. 32 urte! Belaunaldi oso bat! Sevillakoa Zaragoza eta Madrilgo beteranoei zor zaigun finala da.


IZAR BAT ZOPAN :: Libelista\nIzugarri gustatzen zait zopa. Fideo-zopa, letra-zopa, izartxo-zopa, berakatz-zopa, txitxirio-zopa, barazki-zopa, arrain-zopa edota arroz-zopa. Gustatzen zait nire izena: Mitxu. Izen labur eta gutxi entzuna. Musika-eskalaren hirugarren nota gehi -txu, maitasuna edo txikitasuna adierazten duen atzizkia. Eta Mirentxuren laburdura.\nKrokodilo bat nire... ANDRÉS GARCÍA VILARIÑO\nZuzendu andareño gaizto... Miren Agur Meabe Plaza\nClara no para Braulio Llamero, Braulio Llamero, Braulio Llamero Crespo\nLa meva veïna és una br... Carmen Gil, Carmen Gil Martínez\nEls animals de la ciutat Vicente Muñoz Puelles, Vicente Muñoz Puelles


Pribatutasun Politika - Arguia Gaztetxea\nDatu Pertsonalak Babesteko Arautegia betez, erabiltzaileei jakinarazi nahi zaie posta elektroniko, web formulario edo web gune honetan dagoen beste baliabidearen bitartez emandako datu pertsonalak Arrigorriagako Gaztetxeak (Arrigorriagako Gazte Asanblada) enpresaren tratamendu-sistemetan jasoko direla, horixe baita Tratamenduaren Erantzulea (hemendik aurrera “Arrigorriagako Gaztetxea”). Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuak eta harreman komertzialak kudeatzeko eta Arrigorriagako Gaztetxearen jarduerari legez dagozkion funtzio guztiak egiteko erabiliko dira. Era berean, erabiltzailearen interesekoa izan daitekeen informazio komertziala bidaltzeko erabiliko dira.\nInteresdunak kontrakoa ez badu adierazten, bere datuak epe zehatzik gabe kontserbatuak izan daitezke, Pribatutasun Politika honetan azaltzen diren helburuak betetzeko. Zure datuak tratatzeko oinarri juridikoak eskatutako zerbitzuak emateko kontratua betetzea, interesdunaren baimen zehatza, tratamenduaren erantzulearen legezko betebeharraz betetzea eta tratamenduaren erantzulea legezko interesa (esate baterako, informazio komertziala bidaltzeko) dira.\nErabiltzaileen datu pertsonalak isilpeko moduan erabiliko dira. Arrigorriagako Gaztetxeak erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\nArrigorriagako Gaztetxeak ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko (esate baterako formularioak) ezinbestekoa da erabiltzaileak datu pertsonalak ematea.\nErabiltzaileak era askean eta borondatez emango ditu bere datuak. Arrigorriagako Gaztetxeak erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko. Web gune honen bitartez informazioa bidali behar bada, ezinbestekoa da honako pribatutasun politika hau eta web gunearen baldintza orokorrak espresuki onartzea.\nArrigorriagako Gaztetxeak datu pertsonalak modu egokian bilduko ditu eta helburu zehatzak, esplizituak, legitimoak eta beharrezkoak betetzeko tratatuko ditu.\nArrigorriagako Gaztetxeak adin gabekoei eskainitako zerbitzuak ematen baditu, hauen guraso eta legezko tutoreen baimena eta onespena eskatuko du datuak biltzeko eta tratatzeko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Arrigorriagako Gaztetxeak ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu edo gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetara: [email protected] .\nArrigorriagako Gaztetxeak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Arrigorriagako Gaztetxearen erantzukizunpekoak.\nArrigorriagako Gaztetxearen web guneak, zerbitzu hobea eskaintzeko asmoz, erabiltzailearen IP helbidea erregistratu dezake. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileak aurretiko baimena ematen dio Arrigorriagako Gaztetxeari bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea web gunean sartzen den bakoitzean.\nAipatutako helburua lortzeko, Google Analytics edo antzeko tresnekin ari da web gune hau neurtzen eta aztertzen. Aztertzaileak orrialdeetako markak eta cookieak erabili ahal izango ditu, Arrigorriagako Gaztetxearen web guneko orrialdeetan gertatzen dena aztertu ahal izateko.\nArrigorriagako Gaztetxeak beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Arrigorriagako Gaztetxeak aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Arrigorriagako Gaztetxeak gomendatzen dizu aldian-aldian sartzeko pribatutasun-politika horretara.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Arrigorriagako Gaztetxeak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.\nArrigorriagako Gaztetxearen eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Arrigorriagako Gaztetxea eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien mende jarriko dira.


Indarkeria matxista identifikatu, salatu eta borrokatu\nIndarkeria matxista identifikatu, salatu eta borrokatu –\n2000. urtean, Nazio Batuen Erakundeak azaroaren 25a “emakumearen aurkako indarkeria ezabatzeko nazioarteko eguna” izendatzea erabaki zuen, nahiz eta aldarrikapen hori 1981. urtekoa izan gutxienez, Latinoamerikako emakume ekintzaile politikoek Mirabal ahizpen oroimena ohoratzeko beharra aldarrikatu zutenean. Mirabal ahizpak Dominikar Errepublikako aktibista politikoak ziren eta 1960ko azaroaren 25ean hil zituzten Rafael Trujilloren aginduz.\nAzaroaren 25ean gure salaketa egin genuen “indarkeria matxista identifikatu, salatu eta borrokatu” lelopean.\n20 urte igaro dira NBEren adierazpen horretatik, baina oraindik oso laburra da egin den bidea. Eta indarkeria matxistak gora egin du hilabete hauetan. Gure bizitzaren prekarizazioa etengabea da eta egoera honetan intentsitate handiagoz gertatzen da, gizarte gisa dugun askatasun-murrizketa argi utziz. Emakumeok, berriz ere, pandemia honen ondorio zuzenenak pairatzen ditugu.\nIndarkeria matxista egiturazkoa da eta bizitzako esparru guztietan gertatzen da. Konfinamenduan, eremu pribatuko indarkeria areagotu egin da, baina ez da eremu pertsonal edo pribatukoa. Sistema patriarkalak esleitu nahi digun mendeko lekuan mantentzeko duen moduetako bat da.\nLan-eremuan ere gertatzen da indarkeria hori, bai sektore publikoan, bai pribatuan, etxeko lanean, garraioan… baita gure erakundeetan eta sindikatuetan ere. Guztion ardura da baliabide guztiak martxan jartzea horrelakorik gerta ez dadin. Baina erantzukizun guztiak ez dira berdinak. Lan-eremuan, enpresak izan behar ditu indarkeria mota horiek prebenitzeko mekanismoak, gertatzen direnean aurre egiteko eta konpontzeko.\nSindikalismotik eskatzen diegu enpresei protokolo horiek martxan jar ditzatela gure erantzukizun kolektiboaren parte gisa. Baina ez dugu jokatzen indarkeria matxista gugandik at dagoen zerbait balitz bezala, eta horretatik ez gaude libre.\nGuk ere horrelako tresnak ditugu, gure erakundeak indarkeria matxistarik gabeko guneak izatea nahi dugulako. Azaroaren 25 honetan, indarkeria matxistaren aurkako protokoloek gure erakundeetan duten garrantzia azpimarratu nahi dugu.\nIndarkeria matxistaren aurrean ezer ez egiteak hura legitimatzea dakar, horretaz ez hitz egiteak ez baitu desagerrarazten, eta uste dugulako, balio feministetan oinarritutako erakunde gisa, indarkeria matxistari aurre egin behar diogula. Gure apustua indarkeriaren ez-zigortzailea, erreparazioa eta erantzukizun komunitarioa da.\nAzaroaren 25ean, berriz ere, protokolo espezifikoak eta eraginkorrak martxan jartzeko eskatzen diegu lantokiei. Eta salaketa bat dagoen bakoitzean aktibatzeko eta ikertzeko eskatzen dugu.\nEz digu ezertarako balio protokoloak izateak gero aktibatzen ez badira.\nEta hori guztia exijitzen dugu gure erantzukizunetik eta adibidetik.\nIndarkeria matxista identifikatu, salatu eta borrokatu behar dugu. Guztion ardura da. Aski da!\nazaroak 25, dominikar errepublika, feminismoa, genero indarkeria, Indarkeria matxista identifikatu, matxismoa, mirabal ahizpak, salatu eta borrokatu\nPublikoa bada, publikoa da!


Zer den gantz arrea eta zer lotura duen obesitatearekin | Consumer\nGantz arrea, koipe zuria ez bezala, energia erretzen duen gantz-ehuna da. Gantz hori gure gorputz-pisuarekin lotuta dago, eta pertsona guztiok ez dugu kantitate bera\nEgilea: Verónica Palomo 2022-ko apirilak 6\nGiza gorputzak bi koipe mota ditu, zuria eta marroia edo arrea, baina azken hori oso ezezaguna da oraindik. Gantz-ehuna da, eta energia erretzen du (argaldu); lehenengoak, berriz, kaloriak metatzen ditu (gizendu egiten du). Oraindik asko dago jakiteko nola funtzionatzen duen adipositate babesle horrek, baina haren mekanismoaren sekretuak ezagutzeak obesitatea suntsi lezake.\nBatzuetan, zientziak kasualitatez egiten du aurrera. Horrela aurkitu zuten helduen organismoan ehun adiposo nabarra edo marroia zegoela eta metabolikoki aktibo zegoela. . 2007an aurkitu zuten, ustekabean, AEBetako ospitale batean, erradiologo-talde bat eskaner bat (PET) egiten ari zela tumore-zelulak zituzten paziente batzuei.\nProfesional horiek ikusi zuten fluorodesoxigeno erradioaktiboa injektatzen zietenean —prozedura horretan tumore-zelulak identifikatzeko erabiltzen den botika bat, zelula osasuntsuek baino 1.000 aldiz glukosa gehiago hartzeko gai dena—, bazen oso aktiboki glukosa erretzen ari zen ehuna. Biopsia egitean ikusi zuten gantz arrearen aurrean zeudela, hartzak hibernazioan berotzen dituen ehun adiposo bera eta haurtxoak ere badituztela, baina ordura arte haurtzarotik galtzen zela pentsatzen zela.\nNon dago koipe arrea?\nIkertzaileak despistatu zituena da koipe arrea ustekabeko leku batean zegoela ( lepoan, klabikularen eta sorbaldaren artean, eta bizkarrezurrean zehar ); haurtxoetan, berriz, funtsean bizkarrean kokatzen da, baina baita giltzurrunen inguruan ere. Ikerketa zientifikoen turrustak ez zuen itxaron.\nAurkikuntzak desberdintasun metabolikoa desagerrarazteko giltzarria ematen zuela zirudien, batzuei pastel bat begiratze hutsarekin loditzen uzten diena eta beste batzuei jaten uzten diena, gramo bat handitu gabe ase arte. Baina, egunen batean, ikertzaileek gizentasunaren eta horrekin zerikusia duten gaixotasunen sendabidea aurkitu ahal izateko, 2. motako diabetesa, esaterako. Ia bi hamarkada geroago, oraindik ere horretan ari dira, baina aurrerapen handiak egin dira.\nZer alde dago gantz arrearen eta zuriaren artean?\nBiologiak gantz-ehun zuria Hala ere, lagunartean, gantza gehiago . Gehiegizko pisurik ez badugu, gure gorputz-pisuaren % 20 eta % 25 artean hartzen du, eta lipido gisa pilatzen dugu hartzen ditugun gehiegizko kaloriak; hau da, organismoan sartzen diren kalorien eta gure bizi-funtzioetarako erabiltzen ditugun kalorien arteko aldea, hala nola mugimendua.\n“Gastatzen duguna baino kaloria gehiago irensten ditugunean, eta aldea gehiegizkoa bada, obesitatea sortzen da. Gantz-ehun zuria ia gantzez beteta dauden zelulez osatuta dago. Gantz arrea, aldiz, guztiz bestelako ehuna da, kaloriak erretzeko eta gorputzeko beroa sortzeko (termogenesia) erabiltzen dituena. Gantza ere deitzen diogu, hura duten zelulek gantz-tantak dituztelako barruan”, azaldu du Francesc Villarroyak, CIBEROBNko ikertzaile nagusi eta Bartzelonako Unibertsitateko Biologia Fakultateko eta Biomedikuntza Institutuko katedradunak.\nGantz arreak funtsezko funtzioa betetzen du jaioberrian. Jaiotzean, une horretan dugu gantz arre gehien (gorputz-pisuaren % 5 izan daiteke), eta biziraupenarekin du zerikusia. Izan ere, haurtxoek, hain txikiak direnez, berotasuna galtzeko joera handiagoa dute, eta ehundura horrek energia erretzen du ekoizteko; horrela tenperatura erregulatzen eta hipotermia ez izaten laguntzen die. .\nHaurtzaroan eta nerabezarora arte altu egoten da, baina, gero, adinean aurrera egin ahala, gantz nabarraren kantitatea eta jarduera gutxituz doa. Are gehiago, 2007an aurkitu arte, helduaroan koipe hori erabat galtzen zela uste zen. “Orain badakigu, pertsonaren arabera pixkanaka eta modu desberdinean gutxituz doan arren, ez dela desagertzen. Adineko pertsonetan, baina, kopurua eta jarduera oso txikiak dira”, zehaztu du Villarroyak.\nZenbat eta gantz arre gehiago izan, orduan eta meheagoak gara\nGantz arrearen kantitatea aldatu egiten da pertsonaren arabera. Baina gutxi edo asko badute, ziurta dezakegu: adinez nagusi diren heldu guztiek dute koipe mota hori. Gertatzen dena da oso zaila dela zenbat duten jakitea, neurri batean arazo teknikoengatik, koipe mota hori ezkutuan dagoelako eta PET probetan bakarrik agertzen da . “Batzuetan, gerta daiteke irudi-proba batean pertsona batek koipe arrerik ez duela ikustea, baina, egia esan, oso gutxi badu ere, oso zaila da antzematea”, azaldu du Villarroyak.\nBaztertzen baditugu adina (haurtzaroarekin gehiago dago) eta sexua (emakumeek ere gehiago izaten dute), genetika eta ingurumen-faktoreak baliteke, halaber, helduek beste batzuek baino kantitate handiagoa izatearekin zerikusia izatea. “Zientziak ezin du irmotasunez baieztatu pertsona batzuek beste batzuek baino gehiago zergatik galtzen duten, baina argi duena zera da: gantz arre aktiboa eta gorputz-pisu txikiagoa”, esan du adituak.\nAzterketa New England Journal of Medicine 2009an frogatu zuen GMI handiena zuten pertsonek gantz-ehun horren kantitate txikiagoa zutela gorputzean. Duela gutxi, 2021eko lan berri bat, Rockefeller Unibertsitateko (New York) talde batek egina eta Nature Me dicine, obesitatea duten pertsonen eragina ere berresten du, eta gantz arrearen jarduera txikia, ia zero.\nOrain arte gizakietan egindako azterketa handienaren ondorioak dira; 52.000 parte-hartzaileren gantz arrea aztertu ondoren, hau ikusi zuten: gantz marroi gehien dutenek hipertentsio, bihotz eta metabolismo arazo gutxiago izaten zituzten. , adibidez, diabetea eta gibel koipetsua.\nHorrek azalduko al luke zergatik pertsona batzuk beti mehe mantentzen diren, denetik jaten duten arren, eta beste batzuei zergatik kostatzen zaien pisu berean mantentzea? “Kaloriak erretzeko gaitasunaren aldea da —ez bakarra— pertsona batzuek beste batzuek baino joera handiagoa izatea obesitaterako. Gantz arreak elikagaien kaloriak ezabatzen laguntzen duen mekanismo bat ematen du, eta mekanismo aktiboagoa duten pertsonek pilatzeko erraztasun gutxiago dute”, dio Villarroyak.\nOraindik ez dakigu loditasunaren arrazoia edo eragina den, hau da, pertsona horiek gizentzeko joera duten, gantz nabarraren jarduera txikiagoa dutelako, edo gantz-ehun marroi gutxiago duten, obesitatea dutelako.\nGorputz-masaren indizea, obesitatea neurtzeko balio du?\nGantz arrea hotzarekin aktibatzen da\nIrudia: Olya Adamovich\nGantz-ehun arrea aktibatzen denean, glukosa eta lipidoak kontsumitzen hasten da, eta, hala, azukre eta koipe horiek koipe zurian metatzea ekiditen da, hori baita michelina sortzen duena. Jakina da gantz-ehun arrearen jarduera modu naturalean jartzen dela martxan tenperatura baxuekin. Horren erakusgarri da AEBetako erradiologo haiek irudi-probaren bidez hain argi ikusi baino minutu batzuk lehenago ikusi zutela nola koloreztatzen ziren gantz marroia zegoen eremuak, pazienteak itxaron-gela hotz batean zain egon zirela.\nDozenaka ikerketak tenperatura altua eta koipe horren jarduera txikiagoa lotzen dituzte. eta alderantziz . Urtaroaren araberako eragina ere nabaritu da, neguan udan baino jarduera eta gantz arre gehiago hauteman baita.\nJonatan Ruiz, Granadako Unibertsitateko Gorputz Hezkuntza Departamentuko ikertzailea, bere taldearen laguntzarekin egiaztatu zuen hori bera gertatzen ote zen norberaren barruko tenperaturarekin. Botoi termiko bat jarri zuten 15 eta 25 urte bitarteko heldu-talde baten eskumuturrean. Zazpi egunez erregistratu zuten beren tenperatura, eta ikusi zuten, organismoaren barruko tenperatura zenbat eta handiagoa izan, orduan eta txikiagoa zela ehun arrea. Horrek ondorio hau dakar: gantz arrea aktibatzeko, ez da beharrezkoa zero azpiko tenperaturan egotea.\nIkertzaileek hau atzeman zuten: zenbat eta ordu gehiago egon giro-tenperaturan 10 C eta 20 C artean, orduan eta handiagoa zen gantz-ehun arrearen kantitatea. 21 eta 23 gradu artean ez zen aldaketarik hauteman, baina gantz nabarra murriztu egiten zen kanpoko tenperatura altuan (24 eta 42 gradu artean) egoten ziren orduak igarotzean. Horregatik, zientzia-aldizkariak, Nature edo New England Journal of Medicine hau gomendatzen dute: gure organismoari koipe mota hori estimulatzen laguntzeko, etxebizitzetako tenperaturak ez dira inoiz 18 C baino altuagoak izango.\nObesitatea “izoztu” daiteke?\nZerk eragiten du gantz marroiak beroa sortzea? Gure gorputzak hotza sentitzen duenean, 37 C-ko gorputz-tenperatura mantentzeko ahalegin batean izorratzen da. Orduan, garunak noradrenalina askatzen du, eta hartzaile batek detektatzen du gantz arrearen zeluletan. Seinale biokimikoen katada bat sortzen du, eta, ondorioz, proteina bat sortzen da. UCP1 . Proteina horren eraginez, gantz arrearen zelulek beroa sortzen dute lipido (koipe) eta glukosa (azukre) kopuru handiak erretzean.\nEbidentzia zientifikoa eta hotzak gantz marroia aktibatzeko izan dezakeen eragina gorabehera, Francesc Villarroyak onartzen du metodoa ez dela oso errealista, obesitatea ezabatzea ez da tenperatura baxuetan egotea bezain erraza. . Botika bat beharko dugu aktibazio naturalaren mekanismo hori simulatzeko. Hori aurkitzeko bidean gaude, baina, oraingoz, orain arte gantz marroia artifizialki aktibatzeko ezagutzen den guztiak albo-ondorio asko ditu”, azaldu du doktoreak.\nNola bihurtu koipe zuria arrats\nKoipe zuria arre bihur daiteke, eta, hori gertatzen denean, koipe esaten zaio. beixa “. “Ehun adiposo hori oso eraginkorra da kaloriak erretzeko, baita arrea ere. Frogatuta dago ingurumeneko estimuluen (hotza) edo botiken estimuluen azpian, gizakiok gantz zuria arre bihur dezakegula”, azaldu du Villarroyak.\nBestalde, gantz arre aktibo gutxi batzuk hain ondorio osasuntsuekin lotuta egoteak (diabetea edo gibel koipetsua bezalako gaixotasunak izateko arrisku txikiagoa) zientzialariei susmagarri egiten die: baliteke gantz horrek kaloria gehiago erretzea baino . “Beharbada, metabolismoan ondorio onuragarriak izango lituzketen hormona batzuk (batokinak) bereiziz egingo du. Hori da gaur egungo ikerketa-arloetako bat. Gantz arrea sortzen duen eta loditasunaren aurkako babes-efektu hori duen batokina zein den aurkitzen badugu, agian zuzenean erabil liteke tratamenduetan”, esan digu.\nIkerketan: gantz arrea aktibatzeko ariketak duen eginkizuna\nZientzialariek uste dute aukera asko daude gantz-ehun arrea aktibatzen laguntzeko. , baina oraingoz ez da baieztatu. Granadako Unibertsitateko ikertzaile Jonatan Ruizek eta bere taldeak hipotesi bat planteatu dute honen arabera: Posible al da ariketa gantz-gai aktiboa izatea, ehun adiposo arrea aktibatzen duena eta, are gehiago, haren kantitatea handitzen duena eta gantz zuria ehun bihurtzen duena beixa ?Horregatik hasi\nzen ikerketa, nahiz eta oraindik martxan egon, AKTIBATU (…) Brown Adipose Tissue Through Exercise aktibating ). Esku-hartze azterketa bat da, eta 150 laguneko lagin bati segimendua egitea du oinarri, PET-TAC bati ariketa kontrolatu eta indibidualizatua egin ondoren, jarduera handitu den edo ez eta gantz arrearen kantitatea handitu den egiaztatzeko. Oraingoz ez dago ondoriorik, baina sortzen diren datuak itxaropentsuak dira.


Maialen Madariaga 2018-06-22 07:15\nBaina badaukagu barruan indar bizi bat, gogo berezi bat bide honi indartsu eusteko. Badakigulako lortu genezakeela. Bagenekien ekainaren 10ko argazkiek garrantzi berezia izango zutela, eta bazekiten komunikabideek ere. Urrutira iritsi da gure aldarrikapena!\nBai, egia da. Lana lana da. Baina lana ilusioz eta gogoz egitea bezalakorik ez dago. Are gehiago, emaitza handia denean, itxaropentsua denean! Eta zuekin lan egitea plazer hutsa izan da oraingoan ere.\nEskerrik asko Maltzagatik Eibarrera eskutik helduta egon zineten herritar guztiei, baina, batez ere, antolakuntzan aritu zineten herriko boluntario eta artistei. Hasiera-hasieratik aitzakiarik gabe lana gogotsu eta ilusioz egin duzuen guztioi, bihotzez, mila esker!\nInongo laguntzarik gabe, herritarron artean eskuekin landu dugu Bergararen eta Euskal Herriaren etorkizuna eta horrela jarraitu nahi dugu zuekin batera: etorkizuna erabaki arte, jende zoriontsua libre izan arte!\nBergarako Gure Esku Dago-ren izenean


'Becky Hammon efektua'-z harago | Kirola | Berria\n'Becky Hammon efektua'-z harago\nBegiratu begietara. Ezohikoa izan da Espainiako Ohorezko Mailako azken jardunaldia: izan ere, Gironak eta Perfumerias Avenidak asteburu berean galdu dute. Aspaldi gertatu gabeko kointzidentzia ez da inola ere hutsala: bost finalak elkarren aurka jokatzetik datoz, eta azken bi sasoi erregularretan ez zituzten bien artean bost porrot baino gehiago pilatu. Ziklo aldaketak gertukoa eta saihetsezina dirudi, ororen gainetik, Valentziaren proiektuaren ganora dela medio. Gernikarentzat ere zerua zabaltzen ari da. Igandean bigarren urtez segidan gailendu zen Gironan, aintzat hartzeko moduko trinkotasun eta patxada azaldu eta gero. Astez aste hobetuz doa, eta Perfumerias Avenidari ere begietara begiratzeko moduan da: Eurokopan baieztatu berri du.\nTxunditu egin ditu. Cleveland Cavaliers zazpigarren da Ekialdeko Konferentzian. Inor gutxik espero zuen halako hasierarik: sotorako hautagai sendoenetakotzat jotzen zen depresioak jotako frankizia, eta egutegi aldrebes samarra zuen. John Beilein Michigan unibertsitateko mitoa —66 urte ditu— behingoz NBAko talde bat gobernatzen ikusteko, hori bai, irrika zegoen. Laguntzaile taldetxorako Lindsay Gottlieb errekrutatu du, saskibaloi alai eta jostalariarekin Ucal-eko neskak NCAAko Lauko Finalera lehenbizikoz sailkatu zituen entrenatzailea. Denboraldi-aurretik jokalarien laudarioak jaso ditu Gottliebek: «Txundituta nauka», aitortu zuen Darius Garland antolatzaile hasiberriak, eta argibide zehatz eta ulerterrazekin hobekuntza agerikoak eragiteko duen abilezia nabarmendu. Emakumezko bederatzigarren entrenatzaile laguntzailea da Gottlieb ligan. Becky Hammon efektua deitu izan zaio azkenaldian kontratazio erreskada horri —San Antonio Spurseko Gregg Popovichen urgazle da duela bost urtez geroztik WNBAko antolatzaile ohia—. Lantaldeotan emakumeak integratzea ez da munta gutxiko kontua; egunero alboan badituzte, izarrek modu naturalean hauteman dezakete laster frankiziak horietako bat goratu eta entrenatzaile izendatzea. Mugarrirako zenbat itxaron beharko dugun asmatzea —urtebete, beste hamarkada oso bat— ez da batere erraza. Askoz ziurragoa: gizonezkoen kirol liga profesionalak oso berandu dabiltza honetan.\nLur hartu ahal duzun bezala. Dion Waiters eskoltak osasun larrialdia izan zuen ostiralean Miami Heat Phoenexetik Los Angelesera eraman zuen hegazkinean. Ustez, taldekide batek emandako kalamuzko gominolak jan berritan kordegabetu zen. Behin lurreratuta, anbulantzia batek pistan jaso, eta antsietate krisiak eman zion. Osatzearekin, hamar partidako zigorraldia ezarri dio frankiziak. Momentuz, Waitersek ez du salatu nahi izan goxokiak nork pasatu zizkion. Min kronikoak pairatu ohi dituzten atletek marihuana trabarik gabe erabil dezaten kanpaina aspalditik ari da bidea egiten Estatu Batuetako liga profesionaletan; Steve Kerr Golden State Warriorseko entrenatzaileak babes irmoa azaldu izan dio, besteak beste. Waitersena bezalako gertaera nahasgarriek ez diote mesede handirik egiten lobbyari.\nAzkar, azkarrago. Boston Celticsek orain arte jokatutako zortzi partidetan, Vincent Poirier lautan baino ez da irten pistara: guztira, hogei minutuz. Sasoia martxan ipini baino ez da egin, baina aztoratzeko arrazoirik badu Baskoniako pibot ohiak: Enes Kanter handikoteak min hartu, eta harentzat gordeta ziruditen minutuak ez ditu eskuratu. Poirierren ezaugarriak direla eta, NBArako jokalari aproposa dirudi teorian, baina talde gehienen jarduna are supersonikoagoa bilakatu da aurten. Bostonen, Jayson Tatum 5 moduan ikustea gero eta ohikoagoa da, posizio gero eta lausoagoekin. Portlanden, Mario Hezonja aritu izan da tarteka pibot bakar moduan tarteka. Poirier dagoeneko errotaziotik ia atera duten Nicolo Melli, Hernangomez anaiak, Isaiah Hartenstein, Ante Zizic, Dragan Bender... NBAko aulkiak Europakoak baino askoz bigunagoak dira, baina, jokoaren abiadari so, ezlekuan dira beharbada.


Barbara Hendricks estadubatuarra izango da Getxoko XXVIII. Jazzaldiaren izar nagusia - bizkaie.biz\nMusikea III. urtea // 64. zenbakia\nBagilaren 30etik garagarrilaren 4ra\nTaldeen Lehiaketa txapelketeari jagokionean, aurten be gazteak eta "Hirugarren Milurtekoa" ataleko artistak izango dira protagonista, jaialdiak musikari gazteen alde egiten dauan apustuaren erakusgarri. Algortan, Getxo Antzokiko Plazan eta arratsaldeko 19:30etan hasita izango dira kontzertu honeek guztiak eta sarrerea dobanekoa izango da (Carles Margarit Group, bagilaren 30ean; Jon Urrutia Quartet, garagarrilaren 1ean; John Pinone, garagarrilaren 2an; Solid! eta Dolc Tab Jazz Project, garagarrilaren 3an).\nGuztira, 15 emonaldi izango dira, jam session-ak ahaztu barik; jam session horreek Algortako Piper`s Irish Pub-ean egingo dira, Biotz Alai Plazako kontzertuak amaitu ostean eta gazteentzat zuzenduriko ekitaldiak dirala autortu dabe antolatzaileek.\nGetxo Jazz izango da aurten be Euskal Herriko jazz jaialdien lehen geltokia eta Bizkaiko udalerriak lan gogorra egin dau mundu osoko kultura musikala batzen dauan jaialdi handi hau preparetako. Bagilaren 30etik garagarrilaren 4ra bitartean izango da Jazzaldia Getxon, eta Barbara Hendricks abeslari estadubatuarra izango da protagonista nagusietako bat, antolatzaileek jakinarazo dabenez.\nJazz musikearen jarraitzaileentzat lehen aukerea izango da Getxokoa baina geroago Gasteizen eta Donostian be jazzagaz gozetako modua egongo da.\nGetxoko Jazzaldiak 240.000 euroko aurrekontua dauka eta Talde Lehiaketako irabazleak 3.000 euro eta garaikurra eroango ditu: ganera, CD bat grabetako aukerea eukiko dau.\nKontzertuei jagokenean, Getxoko Jazzaldiari hasikerea emoteko arduraduna Bill Bruford britainiar bateria-jolea izango da. Hurrengo egunean, garagarrilaren 1ean, hain zuzen be, Brussels Jazz Orchestraren txandea izango da.\nGaragarrilaren 2an, ostera, Chano Domínguez andaluziarrak eskainiko dau kontzertua, jazza eta flamenkoa buztartzen dituan musikariak. Jazzaldiaren laugarren eguneko protagonistea iparramerikako McCoy Tyner konpositore eta piano-jolea izango da.\nGetxo Jazz 2004 Jaialdiari amaierea emateko, Barbara Hendricks estadubatuarra izango da gure artean, nazinoarteko ahots lirikorik onenetakoa adituen esanetan. Azken kontzertu horretan, Barbara Hendricks-ek Magnus Lindgren Quartet izango dau lagun, Getxo Jazzaldiko Taldeen Lehiaketako irabazlea 2000. urtean.\nKontzertu nagusi horreek Algortako Biotz Alai plazan izango dira gaueko 21:30etan hasita. Sarreren prezioa 12 eta 65 euro bitartekoa izango da; ganera, gazte eta nagusiek prezio berezia izango dabela jakinarazo dabe antolatzaileek.


Beñardo Kortabarria: "Energia berriztagarrien alde egin behar dugu, hori argi dago, baina ez edozein modutan" - Antzuola - Goiena.eus\nBeñardo Kortabarria: "Energia berriztagarrien alde egin behar dugu, hori argi dago, baina ez edozein modutan"\nMiren Arregi Amasorrain 2022-06-02 14:06\n"Uste dut ezinbestekoa dela sektore publikoak D2030en lidergoa hartzea"\nGuri tokatzen zaigu parte hartze bideak zabaltzea. Batzuetan lortuko da, beste batzuetan ez. Besteak beste, gure helburua da herritarrek sentitzea herri bat garela. Ez dela erdaldunen herri bat, edo bakarrik euskaldunena; edo bakarrik gizonezkoena, edo bakarrik emakumezkoena; edo bakarrik dirua dutenena... Guk gure ekarpena egiten dugu hortik.\nHerri txiki moduan badituzue abantailak erronka globalei –klima, inklusioa, lana, osasuna...– erantzunak emateko garaian?\nBai, eta energia berriztagarrien alde egin behar dugu, baina ez edozein modutan. Esaterako, Irimo gainean bi aerosorgailu jartzeko planteamendua egin dute, eta bai, energia berriztagarriak beharrekoak dira, baina pentsatu dezagun zer, zela eta non. Hemen bi erraldoi jartzea, zeintzuek sortuko duten Zumarragak, Urretxuk eta Antzuolak behar duten energia baino askoz gehiago... Gainera, seguru enpresa pribatu batek eraikiko dituela diru publikoarekin.\nEstrategikoa baino gehiago, goazen norabidean eman beharreko pauso bat da. Nik uste dut lehenengo eta behin kontsumoan aldaketak eman behar ditugula. Hondakinetan egiten den moduan, ahalik eta gutxien sortu behar dugu, gero bereizi, eta bereizi ondoren, birziklatu. Energiaren kasuan berdina da. Fabrikara autoz joan beharrean bizikletaz joan bagaitezke, aldaketa hori egin behar genuke. Horrek erregaiaren kontsumoa jaistea ekarriko luke; gainera, modu osasuntsuan egiten da... lantegira joateko bidegorriak egin beharko ditugu, agian... Baina murrizketarena bultzatu behar dugu, ezinbestean etorriko da. Argindarra hartzen ari den prezioarekin, ohiturak ere aldatuko dira.\n"Kontsumo ohiturak aldatu behar ditugu, murriztea ezinbestekoa da"


ETB1eko saio berrian, goizuetarrak lehian\nLarunbatean grabatuko dute leitzarren aurkako aurrez aurrekoa Mungian (Bizkaia).\n2019/02/07 00:00 Osteguna\nZortzi herriren arteko pentatloi txapelketa izanen da ETB1eko programa berriaren oinarrian, Bostekoa izanen du izenburu. Bost herri kirol egin beharko baitituzte bost lehiakidek. Zortzi herrik hartuko dute parte, binaka; horietako bat larunbatean grabatuko dute, Leitza eta Goizuetaren artekoa.\nMungian (Bizkaia) eginen dute grabazioa, eta bertaratzeko gonbidapena egin dute. Jakinarazi dutenez, autobusa jarriko dute goizean bertaratzeko, eta han, jatekoa eta edatekoa ere izanen da. Gainera, «lehia bizia» izanen dela ziurtatu dute. Joan nahi duenak deitu egin beharko du ondorengo telefono zenbakietako batera: 650 50 30 01 edo 609 09 88 37.\nBi herrien arteko lehian, bost proba osatu beharko dituzte goizuetar eta leitzarrek: sokatira; 63 kiloko harria 10 aldiz altxatzea; 25 kiloko bi txinga eramatea; 5 mozketa trontzan; eta 470 kiloko harriarekin giza-proba.\nAurreneko saioa otsailaren 14rako iragarri dute; ordutik aurrera, ostegunero emango dute ETB1en.


Ligatzeko hamar aginduak — Gaztezulo\nLigatzeko hamar aginduak\nLigatzeko hamar aginduak https://www.gaztezulo.eus/albisteak/ligatzeko-hamar-aginduak https://www.gaztezulo.eus/albisteak/ligatzeko-hamar-aginduak/@@download/image/3p24-1.jpg\nZer egin behar dut gau goxo bat, edo bi, edo hiru.... edo hamaika pasatzeko? Egia esan, batzuetan zaila baino zailagoa dirudi mutiletan edo nesketan egiteak. Hona hemen Ligatzeko Hamar Aginduak.\n1- Zaren bezalakoa Izan\nEdonor izan daiteke Naomi Campbell edo George Clooney bezalakoa. Zergatik ez? Denok dugu ezaugarri erakargarriren bat edo beste. Kontua da horri ahalik eta etekin handiena ateratzea. Eta noski, ezaugarri hori agerian uzteko, garen bezalakoak izatea baino ez dago. Humpry Bogart edo Marilyn Monroerena egiten ahaleginduz gero, hanka sartu eta lotsagarri geratzeko arriskua izango duzu.\n2- Janzkera zaindu\nGurasoek hamaika alditan esan dizute hau, baita lagunek ere, arrazoi ezberdinengatik ziur asko: "eskalea ematen duzu", "ez duzu moda jarraitzen"... Egia da janzkera zaindu behar dela, baina garrantzitsuena nork bere estiloa izatea eta besteen janzkerak errepikatzen ez saiatzea da. Hori bai, jantzi edo osagarri berezi edo deigarriren bat eramanez gero, errazagoa da jendearen arreta bereganatzea. Eta ez ahaztu udan "haragi" pixka bat erakusteak arrakasta izaten duela.\n3- Argi ibili zurrutarekin\nOnena gorputzetik ateratzen den sentimentu jarioari ateak zabalik uztea da. Hala ere, jende askori, mutilei batez ere, kosta egiten zaie, eta lotsa edo beldurra gainditzeko, batzuek alkoholaren laguntza bilatzen dute. Neurrian hartuta lagungarri izan daitekeen arren, sekulako atxurra harrapatuz gero, ligatze saioa hondatu dezake, bai egun horretan, baita gerora begira ere. Egia esan, ez da oso erromantikoa mutil edo neska bati hurbiltzea eta euskaratik baino arameotik gertuago dagoen esaldiren bat esatea: "nholaj tuuizhu izeññapp?".\n4- Begiradaren garrantzia\nBegirada ohi baino gehiago luzatzeak eta are gehiago, irribarre batekin laguntzeak, aurrean duzun mutila edo neska gustukoa duzula esan nahi du normalean. Segidan begirada laburtxoak egitea ere gauza bera. Kontuz ibili behar da, ordea, jende askori ez baitzaio batere gustatzen besteek sagardotegiko txuletoia bailitzan begiratzea.\n5- Hurbil zaitez, baina inor estutu gabe\nZenbaitek gustuko neska edo mutila hormaren kontra jartzeko ohitura dute, ihes egiteko asmoa izango balu bezala. Beraz, hurbiltzen garenean, poliki-poliki joan behar da eta hizketan ari garela, tarte bat utzi bien artean. Ohiturak aldatu egiten dira kultura batetik bestera, baina hala ere, psikologo batzuek diotenez, 60 zentimetroko tartea utzi behar da. Zertagik ez 50? Hori psikologoei galdetu beharko diezu\n6- Elkarrizketari eutsi\nIsiluneak, asperraldiak, galarazita daude. Honetan bi arrisku daude. Batetik, hitza norberarena dela sinestea eta solaskidea entzule hutsa bihurtzea. Protagonismoa izatea ez dago gaizki, baina besteei ere berba egiten utzi behar zaie. Beste muturra ere ez da batere ona, hau da, isilik geratzea, zer esan jakin gabe. Aurretik, hizketarako gai batzuk pentsa daitezke, baina ezin da inola ere elkarrizketaren uneri goxoenean gai zerrenda patrikatik atera!\n7- Entzuten ere jakin behar da\nBatzuek aurrez ondoegi prestatzen dute esan beharrekoa eta gogoko mutila edo neska topatzen dutenean, bota egiten dute, solaskideak dioenari kasurik ere egin gabe. Elkarrizketa benetan surrealistak gertatzen dira honelakoetan, ez hanka ez bururik ez dutenak! Beraz, aurrez pentsatutakoa erabat ahaztu gabe, komenigarria da noizean behin entzuten ari garela adieraztea: "arrazoi duzu", "egia da", "ondo iruditzen zait"... Ikusten duzunez, baiezkoa hobetsi behar da: lehendabiziko harremanean ezbaian hasiz gero...\n8- Ez ezazu ez ozenegi, ez baxuegi berba egin\nMutiletan edo nesketan ari garenean, ez da San Mamesen edo ileapaindegian bezala hitz egin behar. Film pornoetako izarren hizkera errepikatzea ere ez da oso gomendagarria. Goxotasuna bilatu behar da. Zenbait ikerlarik diotenez, bat bateko keinuez lagunduta eta tonu normal batean, ez ozenegi ez baxuegi, hitz egiten duten neska-mutilak erakargarriagoak izaten dira jendearentzat.\n9- Denoi gustatzen zaizkigu laudorioak\nZertaz hitz egin? Hauxe ez da kontu erraza. Gustatzen zaigun neskak edo mutilak zein zaletasun dituen jakingo bagenu! Beharbada, horren berri izan dezakezu bere lagun edo ezagunen bidez. Eta koadrila guztietan dago lan hori pozez txoratzen egiten duenik! Dena den, eztabaidak edo ezulertuak saihestu behar dira. Garrantzitsuena solaskideak gustatzen zaigula atzematea da. Galderak egin behar dira: nor den, non bizi den... eta nola duen izena, jakina. Eta gauza goxoak esan, baina pasa gabe; ez da gozoegia izan behar. Begi politak dituela nabarmentzeaz gain, dioena ere interesgarria dela esan diezaiokezu. Zu ez baitzara berarekin ederra delako soilik maiteminduko, ala?\n10-Hurrengo zita lotu\nAuskalo nola amaituko den gaua. Dena den, beharbada hurrengo batean elkar ikusi nahiko duzue. Horrexegatik, zita lotu behar da edo gutxienez, telefonoa eskatu. Eta telefonoaren harira, mesedez, nesketan edo mutiletan egiteko bide luze honetan ez ezazue une gozorik pikutara bidali sega-poto madarikatuekin! Itzal itzazue!\nBere gustukoa naiz?\nGaldera ederra. Dena dela, mutil edo neska horren keinu edo jokaerei esker, gustukoa zaituen ala ez jakin dezakezu. Ondokoak gertatuz gero, ziur asko zure atzetik dabil.\n Begirada luzeak edo begirada labur asko segidan.\n Ezpainak bustitzea.\n Ilearekin jolastea.\n Begi ninia handitu egiten da.\n Giharrak gogortu egiten dira.\n Aurrez aurre begiratzen du.\n Biok nahi gabe zenbait gauza batera egiten dituzue: hizketan batera hastea, mahaian kolpetxoak jotzea...


Esne mamitan - Gravity eta Aningaap aita-semeak\n2014/01/27 15:26 0 iruzkin\nGravity eta Aningaap aita-semeak\nFilm onenari OSCAR saria irabazteko lasterketan dago Alfonso Cuarón mexikarraren “Gravity” filma. Sandra Bullock eta George Clooney protagonista dituen zientzia fikzioko film honetan bi astronauten misioa kontatzen da, eta gertatu ohi den moduan, uste baino gehiago konplikatzen zaie etxeko itzulera. Istorioa, berez, ez zitzaidan sobera gustatu, baina aitortu behar dut txundituta geratu nintzela 3D efektuekin. Galdera bakarra geratu zait erantzunik gabe: astronauta jantzi azpian galtzontzilotan egonen da Clooney ere? Hala agertzen baita beti Bullock, short beltzetan. Badakit ohiko errankizuna dela, baina…#erranbeharranuen.\n“Gravity” rekin batera, ezagun egin da “Aningaaq” ere, aurrekoaren Spin-Off-a. Cuaronen azkena ikustea egin beharrak zerrendan baduzue: utzi post hau. Ez irakurri gehiago. Ez ikusi “Aningaaq”. Ez duzue ulertuko.\nGogoan izango duzue Ryen Stone(Sandra Bullock) espaziotik lurtar batekin kontaktatzea lortzen duen momentua. Laguntza eskatu nahi du baina kale egiten dute bere saiakera guztiek, bertze aldean dagoenak ez baitu ingelera solasten. Nork jaso du deia? Zertan dabil? Jakingo al du espazioan dagoen norbaitekin ari dela solastean? Eta ingelesez jakin izan balu? Aukerak hamaika. Momento hori bera berreskuratzen da “Aningaaq” film laburrak, momenu horren B aldea da.100 milioi dolarreko kostua du “Gravity” filmak, 100.000koa Aningaaqek. Aita eta semea. Nahita diot hori. Hurrenez hurren Alfonso Cuaron aita eta Jonas Cuaron semea baitira bi lanen zuzendariak.\n“Gravity”-ren DVDko gehigarri moduan ekoiztu zuen Warnerek “Aningaaq”, baina uste baino oiartzun handiagoa izan du sarean. Laburmetraia ez da bertze munduko gauza. Baina badu bere xarma.


Asteartea, 2019 Azaroak 19\nTabla que ofrece los datos de 2019/ ARTE-SORKUNTZA ETA -TRUKAKETA BULTZATZEKO ARTISTENTZAKO LAGUNTZAK\nBeharrezko dokumentazioa - Memoria, proposaturiko proiektuaren deskribapenarekin (gutxienez 500 hitz, gehienez 1.500 hitz).\nHartzaileak Arte garaikidearen esparruan proiektuak garatu nahi dituzten pertsonak\nEpe irekiera data 20-08-2019\nEpe amaiera data 20-09-2019\nZenbatekoa 20.400€ (6.800€-ko hiru laguntza)\nArtistentzako laguntzaren xedea da proiektu artistiko baten garapenari eta ekoizpenari laguntzea. 2019ko azaroaren 15a baino lehen egin beharko da Irun hirian edo bere eraginpeko eremuan. Aipatutako proiektuaren gaia mugimendu migratzaileei buruzkoa izango da, aniztasunaren eta kulturaren zein hizkuntzaren trukaketako dimentsio sozialean. Era berean, harremana eduki ahalko dute Irun mugaz gaindiko hiri hartzaile gisako identifikazioarekin; izan ere, Irun historian zehar pertsonei harrera egin die eta iragate tokia izan da.\nPlanteatzen da arte garaikidea erabiltzea globalizazio prozesuetan txertatutako mugimendu horiek eta hiriko idiosinkrasia eratzeko orduan duten eragina aztertzeko elementu gisa, bai eta memoria historikoan utzi duten aztarna aztertzeko ere. Laguntza horiek tresna gisa erabiliko dira gogoeta sozialerako eta Irungo eraldakuntza soziodemokratikoari,ekonomikoari eta esparruarenari berari balioa emateko.\nEdozein hiritartasuneko pertsona artistikoek eta sortzaileek, pertsona fisikoak edo juridikoak izan, adin nagusia baldin badute, eta arte garaikidearen esparruan proiektuak garatu nahi badituzte, baldin eta Irungo Udalaren Diru Laguntzak emateko Oinarriak Arautzen dituen Ordenantza Orokorraren 4. artikuluan jasotako baldintzak betetzen badituzte.\nProiektuan artista batek baino gehiagok parte hartzen badute, nola eskaeran hala diru laguntza emateko erabakian espresuki adieraziko dira taldeko kide bakoitzak bere gain zein konpromiso hartuko dituen, baita haietako bakoitzagatik aplikatu beharreko dirulaguntzaren zenbatekoa ere, pertsona horiek ere onuradun izango baitira. Nolanahi ere den, taldearen ordezkari edo ahalordedun bakarra izendatu beharko da, onuradun gisa taldeari dagozkion betebeharrak betearazteko ahalmen nahikoa izango duena. Taldea ezin izango da desegin DLO legearen 39. eta 65. artikuluetan aurreikusitako iraungitze epea igaro arte.\nEmango dira 6.800,00 €ko hiru beka, zergak barne, proiektu artistikoaren proiektua prestatzeko eta abian jartzeko zerbitzu kontzeptuan.\n- Eskatzailearen ibilbide artistikoa eta proiektua aurrera eramateko gaitasuna. Gehienez 10 puntu.\n- Artistaren gaitasuna tokiko herritarrei zuzendutako arte garaikidearekiko sentsibilizazio programa batean inplikatzeko hainbat jardueraren bidez: ateak zabalik, topaketak, wokshop proposamenak… Gehienez 15\n- Proiektuaren bideragarritasuna eta dauden baliabideetara eta garatzen den testuingurura egokitzea. Gehienez 15 puntu.\n- Genero ikuspegia jasotzea. Gehienez 5 puntu.\nProposamenek genero ikuspegia jaso beharko dute derrigorrez.\nElkarrizketan, aurkeztutako memoria edo proposamena azaldu eta defendatuko du hautatutakoak. Ikerlanaren emaitzen eta ikerlana burutzeko bideragarritasunaren arabera baloratuko dira memoria edo proposamenaren\nkalitatea. Batzordeak galderak egin ditzake azaldutakoari buruz, bekaren xedeari buruz eta bekan baloratutako alderdiei buruz.\n- Deialdiko laguntzari dagokion zenbatekoaren % 75 plana eta lan egutegia aurkeztu ondoren.\n- Egoitzaren azken zenbatekoaren % 25, egindako proposamen artistikoa edo proiektua jende aurrean aurkeztu ondoren dagokion memoria ere aurkeztuko da.


HABE IKASBIL: Amets batek elkarturik\nBestetik, helbide honetan ipuinei buruzko galderak daude. Beste galdera batzuk, berriz, ipuinetako gaiei tiraka sortutakoak dira, irakurleek erantzuteko. Baina badira helbide horretan ikasle zein gurasoentzako aproposak izan daitezkeen jarduerak ere.\nItzulpena: Iraitz Urkulo\nArgitaletxea: Tierra de Nubes\nBeste egun batean, Olgak komunera jarraitu ninduen.\n–Nota onak atera dituzu, eder hori, baina zertarako balio dizu? –esan zidan–. Ez duzu lagunik, bakarrik zaude, ziztrin hutsa zara.\nJarraian eskuak garbitu zituen eta aurpegia zipriztindu zidan. Hain urduri jarri nintzen, konketan botaka egin bainuen. Olgak, barrezka, guztiei kontatzera alde egin zuen.\nHaurrei zenbaterainoko mugak jarri behar zaizkie?\nHaurren heziketan familiak eragin handia dauka haurrarengan eta horregatik, askoren iritziz garrantzitsua da txikitatik haurrei arauak jarri eta betearaztea. Baina noiz eta nola jarri behar zaizkie arau eta muga horiek?\nErreportaje honetan eskoletan ematen diren gazteen arteko biolentzia aztertzen da.\nNumber of visits: 1800


Industriako makina bereizleetarako OSAGAIEN fabrikazioa | ULMA Forja\nZentrifugazio bidez bereizteko ekipamenduetarako osagaien forjaketa\nUrtean 10.000 unitate baino gehiago hornituta ULMA Advanced Forged Solutions liderra da zentrifugatutako banaketa ekipoetarako osagaien forjaketan. Ekipo bereizleek dentsitate desberdinetako likidoak eta solido likidoak bereizten dituzte zentrifugazio prozesu mekanikoaren bidez. Ekipo horiek 12.000rpm-tik gorako abiaduran lan egiten dute, eta aplikazio askotan eskakizun mekanikoak eta korrosio eskakizunak handiak dira.\nBereizgailu motaren edo lan egingo duen aplikazioaren arabera, ekipoak forjatutako 3, 4 edo 5 piezaz osatuta egon daitezke. Bereizgailuak hainbat aplikaziotan erabiltzen direnez, erabili beharreko materialak ere aldatu egiten dira baina kasu gehienetan material bikoitz, super duplex, herdoilgaitz martensitiko eta herdoilgaitz austenitikoan forjatzen dira.\nEz dago mugarik forjatu beharreko unitate kopuruan. 750kg-ra arteko piezak eta 750mm-ko diametroa dutenak.


OpenStreetMap - Mapa libreen sorkuntza erabiltzaileon eskura\nGari Araolaza 2008/07/08 16:12\nPasa den astean egin genuen OpenStreetMap (OSM) ikastaroa UEUren Udako Ikastaroetan. Interesa duenarentzat hor jartzen ditut erabili nituen aurkezpena eta apunteak.\nBi egunetako saio bizia izan zen, ikasleen partehartzen handiarekin. Nik behintzat oso ondo pasatu nuen, OSMrekin pasio pixka bat dut eta gogoz azaltzen dizkiot proiektuaren gora beherak entzun nahi didan edonori.\nIkastaroaren emaitzetako bat Bilbo ingurua txukuntzea izan zen. Nahiz eta oraindik pare bat egun falta diren eguneraketa osoa izateko, Bilbo erdialdeko mapa nahikoa aberastu genuen, hurrengoan gehiago!\nNorbaitek interesik balu hemen jartzen dizkizuet bertan erabilitako aurkezpena eta apunteak:\nAnti-SEO: Pixka bat es mucho\nGari Araolaza 2008/07/06 09:50\nKanpaina ezagutzen duzue, telebista eta irratian jo ta su entzun dugu. Baina kasu honetan uste dut Internet ahaztu dutela.\nEta ez du lojika handirik, irratiko kuñan Internetera sartu eta webgunetik kantua deskargatzera bultzatzen bait zen. Internet teorian zaindu beharreko medioa izan behar zen kanpaina honetan beraz.\nZenbait webgunetako estatistikak aztertzen ditut sarri, eta ikusi ahal izan dut kantua eta kanpaina aipatu duten webguneek pixkabatesmucho bilatzen zuten erabiltzaileen bisita asko jaso dituztela. Kanpaina indartsua izan da telebista eta irratian eta horrek jende asko kantuaren letra bila bultzatu du sarean "pixkabatesmucho letra" eta horrelako bilaketak eginez. Kontua da inon ez dagoela kantuaren letrarik, Googlek irakurtzeko moduan behintzat. Zenbait seinale:\nPixkabatesmucho webguneak Googlen bi orri bakarrik ditu indexatuta, gainera, nahiko kalitate baxukoak edukiari begiratzen badiogu, testurik ez bait dago indexatuta.\nArazo nagusia da webgunea Flashean eginda dagoela, eta hori aste honetararte ez zuten bilatzaileek indexatzen. (Hemendik aurrera, ikusiko dugu egia den. Gogoratu duela 4 urte agindu zutela horixe bera.)\nPDF bat badago letrarekin, baina hara! PDF babestu horietako bat, eta testua ezin daitekeenez kopiatu, bada Googlek ere ezin du irakurri! PDFaren izenburuak ere ez du laguntzen: Untitled\nDominioa eta kanpainaren izena zailak dira Interneterako. Nola izango ote da? "pixka bat es mucho", "pixkat es mucho", "piska bat es mutxo".... ala? Hala ere, hau ez da oso larria, eta konpondu zitekeen aurretik modu disimulatuan egindako SEO lan apur batekin.\nIzan da kanpainarik Interneten? (barkatu, agian ez naiz enteratu) Bannerrik ere egin da? (Eguneraketa: barkatu despistea, Sustatun bertan dago kanpaina martxan adibidez)\nEgunak pasatu ahala azaldu da webgunea bilatzaileko emaitzetan, baina hori, egun asko pasatu ondoren eta oraindik ez lehenengo postuan.\nNorbaitek esango dit egurra besterik ez dugula ematen. Erretxindu bat izango naiz agian ;-) .\nSEO: webguneak bilatzaileetan ongi azal daitezen egin beharreko lana


genre_facet:"EIMAk onetsitako materialak" genre_facet:"Curriculumeko baliabideak" author_facet:"Elhuyar Hizkuntza Zerbitzuak" author_facet:"R-300" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Lanbide Heziketa" topic_facet:"Sistema automatizatuak (Modulua)"\nGeneroa / Forma: EIMAk onetsitako materialak Generoa / Forma: Curriculumeko baliabideak Egilea: Elhuyar Hizkuntza Zerbitzuak Egilea: R-300 Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema automatizatuak (Modulua)\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Instalazioa eta mantenimendua (Lanbide Arloa) Lanbide Heziketa Gehiago ... 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Sistema automatizatuak (Modulua) Guztiak ikusi ... gutxiago ...


naiz: Iritzia | Opinión - Denon hezkuntza eskubidea bermatu denontzat\nAna Perez, Aitor Idigoras eta Nagore Iturrioz\nBaliabide telematikoek ikasle batzuek curriculumeko alderdi jakin batzuk lantzen jarraitu ahal izateko balio dute soilik, baina, nolanahi ere, oso urrun daude Hezkuntzatik. Horregatik, zentro asko, gehienak publikoak, biztanleria ahulenarekin egiten ari diren lana goraipatzekoa da.\nIkasle guztien hezkuntzarako eskubideak bermatuta egon behar du gure hezkuntza-sisteman, uneoro eta edozein egoeraren aurrean. Pairatzen ari garen osasun-krisia hasi baino lehen, Steilasek jada salatzen zuen zentzu horretan dagoen berme falta. EAEko hezkuntza sisteman familien egoera sozio-ekonomikoaren araberako desberdintasunak Europa osoko altuenen artean daude. Beraz, familia askoren ahultasun sozio-ekonomikoa nabarmenki handia zen krisi honen aurretik euskal eskola-sisteman.\nHezkuntza-sisteman pandemia geldiarazteko hartu behar izan den neurriak gure hezkuntzan bizi den desberdintasun-egoera azaleratzeaz gain, desberdintasun hori areagotu egin du, familia askoren zaurgarritasun-egoera muturrera eramanez, eta agerian utzi ditu gure hezkuntza-sistemaren gabezia nagusiak.\nGaur egun, ikasleen zati bat desagertuta dago, eta beste zati handi batek ez du baliabide nahikorik agintzen zaien eguneroko lana egiteko. Benetako zifrak ezagutzen ez baditugu ere, badakigu irakasle talde askorentzat hori dela bere kezka nagusia. Hezkuntza Sailak gainezka egin du egoera horren aurrean, ez du ekitatea lehentasunezko gaitzat hartu, eta profesionalak berak, inguruneko errealitatera egokituta, izan dira irteera eman diotenak, ahal izan duten neurrian, egoera horri. Hala eta guztiz ere, gure ikasleen ehuneko esanguratsu batek hezkuntza-sistematik kanpo jarraitzen du. Egoera hori are larriagoa da premia bereziak dituzten ikasleen, gela egonkorren eta abarren kasuan, haien arreta desagertu egin baita, baliabiderik gabe geratu baita eta erabat ikusezin bihurtu baita, normaltasun-irudia hautsi ez dadin.\nKezkatzen gaitu, halaber, zenbait patronalek eta euskal komunikabide publikok egoera lazgarri hau aprobetxatuz gizarteari marketin-kanpainak egiteko helarazi nahi dioten normaltasun irudiak. Jarrera horien aurrean, STEILASek dei egiten dio hezkuntza-komunitate osoari bere eguneroko lanaren printzipio gisa ikasle guztien aukera-berdintasuna manten dezan eta, horretarako, eskura dituen baliabide guztiak erabil ditzan.\nEgoera honetan, baliabide telematikoek ikasle batzuek curriculumeko alderdi jakin batzuk lantzen jarraitu ahal izateko balio dute soilik, baina, nolanahi ere, oso urrun daude Hezkuntzatik. Horregatik, zentro asko, gehienak publikoak, biztanleria ahulenarekin egiten ari diren lana goraipatzekoa da.\nArrazoi horiengatik guztiengatik, hezkuntzako profesionalak inoiz baino beharrezkoagoak dira. Koordinazioa, familiei arreta ematea, lanak berrikustea, plantillak osatzen dituzten gainerako profesionalekin lankidetzan aritzea inoiz baino garrantzitsuagoa izaten ari da. Hala eta guztiz ere, Hezkuntza Sailak erabaki du baja egoeran dauden langileak ez ordezkatzea, milaka ikasle ikastetxean inolako erreferenterik gabe utziz. Ulertezina da Eusko Jaurlaritzak produkzio-jarduerari eustearen aldeko apustua egiten duen eta enpresa askotako langileak lanera joatera behartu nahi dituen bitartean, hezkuntza-sailak berak bajak ez estaltzea, baimen guztiak etetea edo lanaldi-aldaketak ez baimentzea aukeratzea. Bajak ez betetzeak, lan-eskubideak murrizteaz gain eta duela bi urte lortutako akordioa ez betetzeaz gain, ikasleen hezkuntzarako eskubidea ere urratzen du.\nGainera, egiaztatu dugu ikastetxe pribatuetan gehiegikeriaz erabiltzen ari direla martxoaren 17ko lege-dekretua ERTEak ezartzeko, bereziki 0-3 etapan, ikastetxeek irekita egon behar dutenean. Benetan larria da, gainera, Hezkuntza Sailaren aldetik etapa honetarako jasotzen dituzten diru-laguntzak osorik mantentzen direnean (apirilaren 2ko EHAAren 1777 Ebazpenean jasotzen den bezala). Hezkuntza-enpresa horiek eta erakunde titularrek atzera egin behar dute, eta beren langileen eskura jarri behar dituzte jarduerak telelanaren bidez egin ahal izateko behar diren baliabide guztiak.\nPremiazkoa da hezkuntza-sistema planifikatzeko oinarrizko erreferentzia gisa ekitatea aldarrikatzen dugun eragileen arteko adostasunak lortzea. Bizitzen ari garen une berezi honek, gure hezkuntza-sistemaren josturak berrikusteko balio behar digu. Ez gaitezen erori aldi birtual hori soilik konponduko duten epe laburreko soluzioetan. Pentsa dezagun aurrez aurreko eskolan.\nUna cita importante para encarrilar un asunto vital\nUn plan económico injusto, además de incoherente\nSubir el salario mínimo sí es un estímulo potente\nDavid Viloria Otxaran\nManu Ballesteros Rodríguez


Aurrekoa Otsailak 20 Osteguna Hurrengoa\nOtsailak 20 • 19:00 • San Telmo Museoa (Parte Zaharra) Kultura +\nOtsailak 20 • 19:00 • Tabakalera Euskara +\nUrteko lehen solasaldia otsailaren 20an egingo dugu 19:00etatik 20:30era Tobacco Days liburu-dendan (Tabakaleran). Gonbidatuak: Aitziber Garmendia (aktorea) eta Maialen Sorzabal (Barrexerkako kidea eta Puntu Koma telesailaren sortzailea). Gidari lanetan Ion Olano idazlea arituko da.\nEuskaraldia 2020: batzar irekia\nOtsailak 20 • 19:00 • San Telmo Museoa Euskara +\n2018. urtearen bukaeran hizkuntza ohituren aldaketan pauso garrantzitsuak eman ziren Euskaraldia: 11 egun euskaraz ekimenaren baitan. 2020 urtean egingo den bigarren edizioan pauso berriak emango ditugu eta, norbanakoek ez ezik, entitateek ere neurriak hartuko dituzte euren eremuko langile, bazkide edota kideen hizkuntza praktika berriak bultzatzeko. Beraz, norbanakoen erabaki esparruan aritzetik, taldeetara ere egingo da salto, 2020ko azaroaren 20tik abenduaren 4ra egingo den bigarren edizio honetan.\nEuskaraldia 2020 ekimenaren berritasunak aurkeztu eta entitateetan egingo dugun ariketarako lagungarriak izango diren argibideak eskaintzeko, otsailaren 20an BATZAR IREKIRA egingo dugu.\nBestalde, zalantzaren bat argitu nahiz gero edo zure entitatean Donostiako Euskaraldiko talde motorreko kideon bisita jaso nahi baduzue, idatzi iezaguzue donostia@euskaraldia helbidera edo deitu 688717074 telefonora.


Euskaltzaindia, mendeurrenean euskararen mugarrieri begira\nEuskaltzaindia sortzeko prozesua 1918ko urtarrilean jarri zen abian, Ramón de la Sotaren taldeko Koxme Elgezabal eta Felix Landaburu Bizkaiko ahaldun abertzaleek proposamena aurkeztu zutenean. Proposamen hori 1918ko urtarrilaren 25ean eginiko bilkuran onartu zen, eta data esanguratsu horren harira egin da gaurko ekitaldia.\nEusko Jaurlaritzkao lehendakariaren esanetan, euskara eta hiztunak indartzeko balio izan du Euskaltzaindiaren lanak. Euskararen mugarri gisa nabarmendu du Euskaltzaindiaren sorrera eta mendeurrenean izango den beste mugarria Euskaraldia izango dela esan du Urkulluk.\nEuskaltzaindiak mendeurrena ospatuko du 2018ko irailetik 2019ko urrira bitartean. Jardun instituzionalen artean aurreikusitako bi ekitaldi nagusietako bat izan da Bizkaiko Foru Aldundian egindakoa, eta bestea Gipuzkoako Foru Aldundian egingo dute, 2019ko urrian, mendeurrenari amaiera emateko.\nPresoen urrunketa salatzeko tourra\nOrain Presoak dinamikak antolatutako bizikleta martxa hasiko da gaur. Urrunketa politikoak senideen kolektiboan eragiten duen sufrimendua aldarrikatuko dute gaurtik astelehenera bitarteko ibilbidean. Lau eguneko bidaia Frantzian hasiko da. Mont-de-Marsango espetxetik abiatuko dira, Frantziako gobernuak presoak gerturatzeko borondatea erakutsi duelako eta erreferentzia argia bihurtu delako. 80 bat kilometroko lau etapetan banatu dute bidea, Mont-de-Marsan - Baiona, Baiona - Donostia, Donostia – Altsasu eta ibilaldia bukatzeko azken egunean Altsasutik Zaballara joango dira Gasteiz zeharkatuz. Bertan amaituko dute martxa, Zaballako espetxea politikaren aldaketaren ikur bihurtzea nahi dutelako. Senideek presoak bisitatzeko egin beharreko kilometroak eta bidean dituzten zailtasunak irudikatu nahi dituzte horrela. Sare eta Bagoaz elkarteek, lau alderdi jakin konpontzea ezinbestekoa dela adierazi dute: larri gaixorik dauden presoen egoera, lehen graduaren ezarpenaren amaiera, salbuespen legedia indargabetzea, eta beste estatu batean aurrez betetako zigorrak zenbatzea lehentasunezko gaiak direla aldarrikatu dute. Ibilbidea hasi aurretik, antolatutako dinamikei esker presoak etxera gerturatzen ari direla baina euskal preso guztien hurbilketa eskatzen dutela adierazi du Emilie Martinek. Inaxio Oiartzabal Sareko bozeramaileak, Iparraldearen bidea jarraitu behar dela azaldu du. Herritarren gehiengoak beraien aldarrikapenekin bat egiten duela ere azpimarratu du. Duela bi egun, Fernando Grande-Marlaska, Espainiako Barne ministroa, Euskal presoen hurbilketez mintzatu zen. Gaia landu gabe dagoela eta tratamendu batzordeak ez duela inoren hurbilketa aztertzeko bilerarik egin esan zuen. Bestalde, Sao Pauloko Foroan parte hartzen ari diren alderdiek Euskal Herriari buruzko ebazpen bat onartu zuten Habanan, Espainiako Gobernuari benetako bake baterantz pausoa k emateko eskatuz.\n"Arrazaren Aldarea" mihisearen bozetoa eskuratu du San Telmo Museoak\nJosep Maria Sert artista katalanak 1930 inguruan museoaren elizarako egin zituenen artetik handiena da mihise hori. Beste bost bozeto ditu museoak, eta hau, seigarrena.\nAHTaren Bergarako lotunearen bigarren zatia, esleituta\nEuskal Y-a amaitzeko falta diren lanez aritu da, hain justu, Arantxa Tapia Eusko Jaurlaritzako sailburua eta Jose Luis Abalos Espainiako Sustapen ministro berriarekin.


Borroka Identitarioaren Mugak / Los Límites De La Lucha Identitaria\nPosted on 9 azaroa, 2015 by Azkoina\t• Utzi iruzkina\nBorroka identitarioaren mugak Aldatu dira garaiak, aldatu da eszenatokia. Ez gara denok ohitu, ordea, bide berrietatik ibiltzen. Ez behintzat euskal ezker independentista. Borroka molde zaharrak atzean utzi ditugun arren, gurekin daramazkigu betiko konplexu identitarioak. Eta aurrerantzean, gero eta astunagoak izango dira hauek. 5 minutu har ditzagun, eta so egin egoera berri honi. Egin dezagun ariketa … Irakurtzen jarraitu →


Irakaskuntza.—Ikastolez gain irakaskuntza publikoak eta unibertsitateak euskarazko irakaskuntzan premia berriak sortzen dituzte, euskaraz irakatsi beharrak, testu liburuak euskaraz eskaini beharra dakar, eta testu liburu asko sortu egin badira ere, beste asko eta asko itzuli behar izan dira.\nAdministrazioa.— Euskal Herriko asministrazioek barne funtzionamendu eta herritarrekiko harremanetarako euskalduntze prozesuari ekin behar izan diote, eta honetarako administrazioan euskara idatzi mailan menderatzen zutenak oso gutxi zirenez, ez direnez askoz gehiago gaur egun, itzultzaileez baliatu behar izaten dute.\nKomunikabideak.—Euskal Telebistak, Euskadi Irratiak eta zenbait egunkarik beren jaiotzarekin itzultzaileen premia ekarri dute. Informazioa, filmeak, dokumentalak eta abar gaztelaniaz nahiz atzerriko beste erdara batzutan iristen dira langilearen eskuetara. Hemen ere beraz, itzulpenaz baliatu behar izaten da ikusle-irakurle-entzuleei eskaini nahi zain informazioa prestatzeko.\nInterpretaritza.—Euskarak lekutxo bat hartua du dagoeneko, geroz eta gehiagora doana, hainbat mediotan izaten den komunikazio eleaniztunaren praktikan: Komunikabide, batzar, bilera, etab. Administrazioa izan da interpretaritzazko itzulpen-modu honez baliatzen hasi den lehena. Gaur egun ordea, administrazioaren mugak aspaldi eta neurri handian gainditurik, geroz eta sarriago egiten dute interpretaritza, iharduera horretan espezializatu diren itzultzaileek.\n%84,21 itzultzaile lanak %50,87 Administrazioan %36,84 Komunikabideak\n%88 itzultzaile lanak %55,4 administrazioan %40,60 Komunikabideak %4 interpretariak\nf) Orain itzulpengintzaren datu kualitatiboak isladatzen diren atalak aztertuko ditugu. Itzultzailearen prestakuntzari dagokionez, begi bistakoa da itzultzaile gehienak autodidaktak direla. 80an %86,6ak aitortzen zuen autodidakta zela. 86an %68ak aitortzen zuen gauza berbera. Eta gaur egun egun proportzio hori ez da aldatu. Euskal itzultzaileen artean itzulpen ikasketak burutu dituztenak Martuteneko Itzultzaile Eskolan egin dituzte, eta hauetako askok ez dute itzulpengintzan jarraitu, beste lanbide batzutan baizik (Euskadi Irratia, Euskal Telebista, Euskal Administrazioa). Martuteneko Itzultzaile Eskolak eta Herri Arduralaritzarako Euskal Erakundeaaren Itzultzaile Eskolak banatzen dituzten ikasketak ez dira ordea aski: 86ko inkestan %41ak lizentziatura bat eskatzen zuen, %30,35ak diplomatu izatea, eta %19,60ak Euskal Herriko titulu extraakademikoren bat.\ng) Itzultzeko zailtasun edo eskasiak aipatzerakoan, lexikoak eta morfologia-sintaxiak jasotzen dituzte puntu gehien. Euskararen ahuleziak neke eta frustrazio ugari sortzen du oraindik itzultzailearengan, nahiz eta bestalde, itzultzaileek gaur egiten duten lanaren bidez ere finkatzen aritu. Honek alde ona badu, baina arriskua ere bai. Kontrol seriorik ez dagoenez, hizkuntz ohitura txarrak zabaltzen ari dira, eta gu honetaz ohartzen gara, eta baita euskal hiztun asko eta asko ere.\n2) Euskal Herria, ordea, auto-itzultzailea da neurri handi batean. Euskal Herrian bertan gaztelaniaz (batez ere) sortzen den testua itzultzen da, euskaraz "ere" egon dadin. Itzulpenak, zentzu honetan Administrazioari (batez ere) euskaldun izateko balio dio, Administrazioaren maila guztietan. Administrazioa, zentzu honetan, Administrazioa bera eta bere eskupean dituen tresna guztietara zabaltzen da: telebistara batez ere. Esan liteke, beraz, euskarara egiten den itzulpenaren partidarik garrantzizkoen biak Administrazioa euskaldun agertzeko baliakizun bezala eginak direla. Alderantziz, egoera normalean dauden hizkuntzetan gehien egiten den itzulpen modua areagotzeko eta gehitzeko—izan behar duen lekua emateko—Administrazioak apenas batere ahaleginik egin duen, eta protagonismorik ez du batere izan.